c: application/epub+zip

text:
Hadzidzi 71 Kple Gbedodoɖa
cl ta 11 mm. 9-16 (30 min.)
Biblia xexlẽ: 4 Mose 7-9 (10 min.)
No. 1: 4 Mose 9:9-23 (4 min. alo made o)
No. 2: Nu Ka Tae Yesu Nye Fia Si Dze?—fg nusɔsrɔ̃ 7 nyabiase 2 (5 min.)
No. 3: Akpa Kae Subɔsubɔhakplɔlawo Wɔ Le Aʋawɔwɔ Me?—ol nusɔsrɔ̃ 6 mm. 7-10 (5 min.)
5 min: “Ƒe 1914-2014: Ƒe Alafa Ðekae Nye Esia Fiaɖufea Le Dzi Ðum!” Numedzodzro. Na woaxlẽ memama si le axa sia tame. Ɣleti sia fe Subɔsubɔ Kpekpea me dɔdeasiwo aku ɖe Fiaɖufea koŋ ŋu. Ƒo nu tso ɖoɖo siwo wowɔ le mia gbɔ hena gbeadzidede la ŋu.
10 min: “Zã Nyatakakadzraɖofe Ƒe Trakt Yeyea.” Dzro trakt la me nyawo me. Na woawɔ wɔwɔfia aɖe si me gbefãɖela aɖe tsɔ trakt la na ame aɖe eye wòzã elektronikmɔ̃ si le esi la tsɔ he amea fe susu yi jw.org dzi.
15 min: “Ale Si Nàwɔ Abi Ðe Ðaseɖiɖidɔa Me—Ƒo Nu Tso Fiaɖufea Ŋu Kple Dzidefo.” Numedzodzro. Na gbefãɖela eve nawɔ wɔwɔfia sia: Gbefãɖelaa le fli me le fiase aɖe me. Ame aɖe si le exa le nyadzɔdzɔgbalẽ me kpɔm eye wògblɔ be: “Xexea tɔtɔ! Ame sia ame susui be yenya kuxiawo gbɔ kpɔnu, gake ɖeko nuwo le gbegblẽm ɖe edzi.” Gbefãɖelaa le nu fom na eɖokui: ‘Ele be magblɔ nya aɖe. Ele be mafo nu tso Fiaɖufea ŋu nɛ!’ Gbefãɖelaa gblɔ be: “Menya be nya vɔ̃wo sɔŋ koe bɔ egbea. Gake medi be matsɔ trakt sia na wò. Internet dzi Nyatakakadzraɖofe si ŋu wòfo nu tsoe la kpe ɖe ŋunye mekpɔ ŋuɖoɖo na agbemenyabiase vevi geɖewo.” Gbefãɖelaa he amea fe susu yi trakt la me nyawo dometɔ ɖeka dzi, eye amea ɖe ɖetsɔleme fia.
Hadzidzi 92 Kple Gbedodoɖa
Le fe 1922 me la, Nɔviŋutsu J.F. Rutherford gblɔ dzonɔamemetɔe be: “Mikpɔ ɖa, Fia la le dzi ɖum! . . . Miɖe gbefã Fia la kple efe fiaɖufe la.” Ƒe 100 ye nye esia Fiaɖufea le dzi ɖum, eye efe nya mawo gadea dzo lãme na mí kokoko. Neva eme be míawɔ míafe ŋutete katã be míazã míafe Nyatakakadzraɖofea atsɔ akpe ɖe amewo ŋu woasrɔ̃ nu tso Fiaɖufea ŋu be August sia nanye dzinu ɖedzesi!
Trakt la fe tanyae nye Afi Kae Míakpɔ Ŋuɖoɖo Na Agbe Me Biabia Vevitɔwo Le? Biabia etɔ̃ dze le efe axa mamlɛtɔ. Ne mɔnukpɔkpɔa ʋu ɖi la, bia amea be biabia siawo dometɔ kae wòadi be yeakpɔ ŋuɖoɖo na, eye nàʋu BIBLIA ƑE NUFIAFIAWO > BIBLIA ME BIABIAWO ƑE ŊUÐOÐOWO le Nyatakakadzraɖofea be wòakpɔ ŋuɖoɖoa. Akpɔ ŋuɖoɖo na biabia siawo hã le afi ma: Nu kae nye Mawu Fiaɖufe la? Kple nu kae Mawu Fiaɖufea awɔ na mí?
Na trakt sia fe ɖe nanɔ ŋuwò ɣesiaɣi be nàtsɔe akpe ɖe amewo ŋu woanya nu si Biblia fia tso etsɔme nyui si le ŋgɔ na mí le Mawu Fiaɖufea te la ŋu.
Nu Si Tae Wòle Vevie: Hafi míate ŋu awɔ ɖe mɔfiame si me kɔ si dze le 2 Timoteo 1:7, 8 dzi la, ele vevie ŋutɔ be míafo nu tso Fiaɖufea ŋu kple dzidefo. Nu kae ana dzi nanɔ mía fo be míaɖe gbefã Fiaɖufea?
Tia ame aɖe si nàdi be yeaɖe gbefã na. Do gbe ɖa na Yehowa be wòana dzidefo kple mɔnukpɔkpɔa wò be nàfo nu na amea.
Hadzidzi 78 Kple Gbedodoɖa
cl ta 11 mm. 17-22, aɖaka si le axa 116 (30 min.)
Biblia xexlẽ: 4 Mose 10-13 (10 min.)
No. 1: 4 Mose 10:1-16 (4 min. alo made o)
No. 2: Ame Kawoe Aɖu Fia Kple Yesu?—fg nusɔsrɔ̃ 7 nyabiase 3 (5 min.)
No. 3: Mido Go Le ‘Babilon Gã’ La Me—ol nusɔsrɔ̃ 6 mm. 11 (5 min.)
15 min: “Gbefãɖeɖe Fiaɖufea Ƒe Alafa Ðeka Sɔŋ!”—Akpa 1. (Memama 1-3) Numedzodzro si wotu ɖe memama gbãtɔ va se ɖe etɔ̃lia kpakple Proclaimers gbalẽa fe axa 259-260 dzi. Ne èbia memama 3 lia fe nyabiasea vɔ la, bia gbe gbefãɖela eve siwo nye Ðasefowo ɣeyiɣi didi aɖee nye esia. Na woagblɔ ale si gbefãɖeɖedɔa nɔ esime wonye gbefãɖela yeyewo.
15 min: “Gbefãɖeɖe Fiaɖufea Ƒe Alafa Ðeka Sɔŋ!”—Akpa 2. (Memama 4-6) Nyabiabia kple ŋuɖoɖo. Ne miele memama 5 kple 6 lia me dzrom la, bia gbe mɔɖela eve woagblɔ nu si kpe ɖe wo ŋu wote ŋu le mɔɖeɖedɔa wɔm.
Hadzidzi 103 kple Gbedodoɖa
1. Ƒe alafa ɖeka kloe nye esi va yi la, nu kae wode dzi fo na Yehowa fe amewo be woawɔ?
1 “Mikpɔ ɖa, Fia la le dzi ɖum! Miawoe nye efe nyakakalawo. Eya ta miɖe gbefã, miɖe gbefã, miɖe gbefã Fia la kple efe fiaɖufe la.” Ƒe alafa ɖeka kloe ye nye esi va yi la, Nɔviŋutsu Rutherford gblɔ nya ʋãme mawo tsɔ de dzi fo na Yehowa fe amewo be woakaka Fiaɖufe gbedeasia le kpuife kple didifewo. Eye nu sia tututue míewɔ! Abe Kristotɔ gbãtɔawo ene la, míeɖe gbefã Fiaɖufe ŋuti nya nyuia “na nuwɔwɔ siwo katã le dzifoa te.” (Kol. 1:23) Ne míetrɔ kpɔ fe alafa ɖeka siwo va yi la, agbagba kawoe míedze be míaɖe gbefã Mawu fe Fiaɖufea? Aleke míayi edzi aɖe gbefã tso eŋu esi míele Fiaɖufea dzidzi fe fe 100 lia gogom?
2. Aleke míafe agbalẽwo do Mawu Fiaɖufea ɖe ŋgɔe?
2 Agbagba Siwo Míedze: Ƒe geɖewoe nye esia la, míeto míafe agbalẽwo dzi le gbefã ɖem Mawu fe Fiaɖufea. Tso keke fe 1939 me ke la, wona tanya míafe magazine vevitɔ be: Gbetakpɔxɔ Le Gbefã Ðem Yehowa Ƒe Fiaɖufe. Magazine sia foa nu tso Fiaɖufea kple nu siwo wòava wɔ la ŋu edziedzi. Magazine si nye Nyɔ! hã tea gbe ɖe edzi be Mawu Fiaɖufea koe akpɔ amefomea fe kuxiwo gbɔ. Mewɔ nuku o be magazine eve siawoe nye esiwo gɔme woɖe heta wu magazine bubu ɖe sia ɖe le xexea me!—Nyaɖ. 14:6.
3. Mɔnu siwo ŋu dɔ míewɔ tsɔ ɖe gbefã Fiaɖufea la dometɔ aɖewo ɖe?
3 Yehowa fe amewo wɔ mɔnu vovovowo ŋu dɔ tsɔ ɖe gbefã Fiaɖufea. Tsã la, míezã ʋu siwo tame nufomɔ̃wo le, radiodɔwɔfewo kple agbafomɔ̃wo. Mɔnu mawo kpe ɖe mía ŋu míekaka nya nyuia wòɖo ame geɖe gbɔ le ɣeyiɣi kpui aɖe ko me esime Fiaɖufe gbefãɖelawo mede ha o. (Ps. 19:5) Egbea la, míeda nyatakakawo ɖe jw.org dzi, si wɔe be Fiaɖufe ŋuti nya nyuia ɖo ame miliɔn geɖe gbɔ le dukɔ siwo me woxe mɔ ɖe míafe dɔa nu le gɔ̃ hã.
4. Ðaseɖimɔnu tɔxɛ kawo ŋu dɔe míewɔna?
4 Yehowa fe amewo wɔ ɖaseɖimɔnu tɔxɛwo hã ŋu dɔ tsɔ kaka Fiaɖufe gbedeasia. Le kpɔɖeŋu me, tso fe 1990 fe domedomeewo la, míedze agbagba be míana tso afe me yi afe me dɔa natse ku geɖe wu to gbefãɖeɖe le modzakaɖebɔwo, ʋutɔɖofewo, kple asitsafewo me. Nyitsɔ laa la, míedze dugã me dutofoɖaseɖiɖi fe ɖoɖo tɔxɛa gɔme le dugãwo me le dukɔ vovovowo me. Tsɔ kpe ɖe eŋu la, hame geɖewo le kekevi kple kplɔ̃ siwo dzi woɖo agbalẽwo ɖo la zãm le dutofo ɖaseɖiɖidɔa me le tefe siwo ame geɖe tona le wofe anyigbamamawo me. Gake tso afe me yi afe me dɔa gakpɔtɔ nye mɔnu vevietɔ si dzi míetona ɖea gbefã Fiaɖufea.—Dɔw. 20:20.
5. Mɔnukpɔkpɔ kae aʋu ɖi na mía dometɔ geɖe le subɔsubɔfe yeyea me?
5 Ŋgɔgbea Kpɔkpɔ: Ame geɖe adze mɔɖeɖedɔa gɔme le subɔsubɔfe yeye si adze egɔme tso September me la me. Wò hã àte ŋu akpɔ gome le emea? Ne màte ŋui o la, ɖe nàte ŋu anɔ kpekpeɖeŋu mɔɖeɖedɔa wɔm ɣeaɖewoɣia? Ne mète ŋu wɔ mɔɖeɖedɔa o gɔ̃ hã la, àte ŋu awɔ tɔwò si nua be nàkpɔ gome le Fiaɖufe gbefãɖeɖedɔa me bliboe, eye Yehowa ayra wò ɖe wò agbagbadzedzewo ta godoo.—Mal. 3:10.
6. Nu ka tae October 2014 anye ɣleti tɔxɛ na mí?
6 October 2014 anye fe 100 tso esime woɖo Fiaɖufea anyi. Eya ta esɔ ŋutɔ be Mawu Fiaɖufea koŋ ŋue ɣleti ma me Gbetakpɔxɔ si míana la fo nu tsoe. Ðe manyo ŋutɔ be nàma magazine sia na ame geɖe ale si nu nàte ŋui oa? Esime míele mɔ kpɔm na nu si etsɔme ahe vɛ la, mina mí katã míayi edzi ‘anɔ Mawu Fiaɖufe ŋuti nya nyuia gblɔm’ na ame siwo katã aɖo to.—Dɔw. 8:12.
Hadzidzi 112 Kple Gbedodoɖa
cl ta 12 mm. 1-8 (30 min.)
Biblia xexlẽ: 4 Mose 14-16 (10 min.)
Teokrasi Subɔsubɔ Suku Ƒe Numetoto (20 min.)
5 min: Mia Gbɔ Nutefekpɔkpɔwo. Na woagbugbɔ awɔ nudzɔdzɔ ŋutɔŋutɔ aɖe si me gbefãɖela aɖe fo nu tso Fiaɖufea ŋu kple dzidefo na ame aɖe la fe wɔwɔfia ɖeka alo eve afia. Midzro Hebritɔwo 6:11, 12 me kpuie, eye nàte gbe ɖe ale si wòle vevie be míado vevie nu le gbefãɖeɖe Fiaɖufea me la dzi.
10 min: Fiaɖufea Me Ðeɖe—Akpa 1. Hamemetsitsi fe nufo si wotu ɖe Subɔsubɔ Suku gbalẽa, axa 280, memama 1-4 dzi.
15 min: Fiaɖufea Me Ðeɖe—Akpa 2. Numedzodzro si wotu ɖe Subɔsubɔ Suku gbalẽa, axa 280, memama 5, va se ɖe axa 281, memama 1 dzi. Na woawɔ wɔwɔfia si me gbefãɖela aɖe le kpekpem ɖe ame aɖe ŋu be wòase egɔme be Fiaɖufea nye dziɖuɖu ŋutɔŋutɔ.
Hadzidzi 101 Kple Gbedodoɖa
Míadzro biabia siwo gbɔna la me le Teokrasi Subɔsubɔ Sukua me le August 25, 2014 fe kwasiɖaa me.
Aleke 3 Mose 18:3 me nyawo ate ŋu akpe ɖe mía ŋu be susu totro si le amewo si ku ɖe nyui kple vɔ̃ ŋuti la nagava su mía si o? (Ef. 4:17-19) [July 7, w02 2/1 axa 29 mm. 4]
Nufiame kae le sedede si dze le 3 Mose 19:2 la me na mí, eye nu ka tae wòle be míadze agbagba vevie awɔ ɖe edzi? [July 7, w09 7/1 axa 9 mm. 5]
Nufiame kae le gɔmeɖose si le megbe na se si wode le blema ku ɖe nukufɔfɔ ŋu la me na mí egbea? (3 Mose 19:9, 10) [July 7, w06 6/15 axa 22-23 mm. 13]
Nu ka tae se si gblɔ be “ŋku ɖe ŋku tefe” la menye dzidedefo be woawɔ wɔɖenui o? (3 Mose 24:19, 20) [July 14, w09 9/1 axa 22 mm. 3-4]
Go kawo mee masɔ le be Israel vi aɖe naxɔ deme ɖe gadodo dzi o, eye go kawo mee wòsɔ le be wòaxɔe? (3 Mose 25:35-37) [July 21, w04 5/15 axa 24 mm. 3]
Nu ka tae wofoa nu tso Israel to 12 ŋu zi geɖe togbɔ be to 13 ye wonye hafi? (4 Mose 1:49, 50) [July 28, w08 7/1 axa 21]
Nu kae míate ŋu asrɔ̃ tso ale si wobua ame tsitsiwo ŋui le subɔsubɔdɔ siwo Lewi viwo wɔna, abe ale si wòdze le 4 Mose 8:25, 26 ene, la me? [Aug. 11, w04 8/1 axa 25 mm. 1]
Esi Mawu to nukunuwo dzi na Israel viwo ʋu le Egipte megbe la, nu ka tae wova nɔ liʋiliʋi lĩm, eye nufiame kae le wofe ŋutinyaa me na mí? (4 Mose 11:4-6) [Aug. 18, w95 3/1 axa 15-16 mm. 10]
Nu kae míate ŋu asrɔ̃ tso ale si Mose wɔ nui esime Eldad kple Medad de asi nyagbɔgblɔ ɖi me la me? (4 Mose 11:27-29) [Aug. 18, w04 8/1 axa 26 mm. 4]
Nufiame vevi kae le se si wode na Israel viwo be ‘woade gbowo wofe avɔwo to’ la me na mí? (4 Mose 15:37-39) [Aug. 25, w04 8/1 axa 26 mm. 7]
Hadzidzi 46 Kple Gbedodoɖa
cl ta 12 mm. 9-15 (30 min.)
Biblia xexlẽ: 4 Mose 17-21 (10 min.)
No. 1: 4 Mose 17:1-13 (4 min. alo made o)
No. 2: Nu Kawoe Dzɔ Esime Yesu Dze Dziɖuɖu Gɔme?—fg nusɔsrɔ̃ 7 nyabiase 4 (5 min.)
No. 3: Nu Kae Adzɔ Ðe Alakpasubɔsubɔ Kple Ame Siwo Le Eme Dzi?—ol nusɔsrɔ̃ 6 mm. 12-13 (5 min.)
10 min: Na Magazinewo Le September Me. Numedzodzro. Na woazã kpɔɖeŋudzeɖonya siwo le axa sia atsɔ awɔ ale si míate ŋu ana magazineawo la fe wɔwɔfia eve nàtsɔ adze wò dɔa gɔmee. Eyome midzro dzeɖonya eveawo me tso gɔmedzedze va se ɖe nuwuwu.
10 min: Ŋgɔyiyi Kae Míewɔ? Numedzodzro. Kpe gbefãɖelawo ne woagblɔ ale si nyati si nye “Ale Si Nàwɔ Abi Ðe Ðaseɖiɖidɔa Me—Ƒo Nu Tso Fiaɖufea Ŋu Kple Dzidefo” la ɖe vi na woe. Bia nyaselawo woagblɔ kuxi siwo wodo goe le nufofo tso Fiaɖufea ŋu me fe nutefekpɔkpɔwo. Aleke wowɔ ɖu kuxi mawo dzi?
10 min: Míafe Ðaseɖiɖidɔ Tɔxɛa Ŋuti Nyatakakawo. Subɔsubɔdɔdzikpɔla fe nufo. He susu yi Míafe Fiaɖufe Subɔsubɔdɔ sia me nya vevi siwo ku ɖe ale si wòhiã be míayi edzi aɖe gbefã Fiaɖufea la dzi kpuie. Aleke hamea wɔ ɖe mɔfiame sia dzi? Nu ɖedzesi kawoe miete ŋu wɔ le dɔ tɔxɛ sia wɔɣi?
Hadzidzi 45 Kple Gbedodoɖa
▪ Agbalẽ si míana le August me: Mina Afi Kae Míakpɔ Ŋuɖoɖo Na Agbe Me Biabia Vevitɔwo Le? (T-37). September kple October: Mina Gbetakpɔxɔ kple Nyɔ! November: Nuka Tututue Nye Biblia fe Nufiafia? alo trakt siwo gbɔna dometɔ ɖe sia ɖe: Agbalẽ Ka Ƒomevie Biblia Nye? (T-30), Aleke Nuwo Ava Nɔ Le Etsɔme? (T-31), Nu Kae Ana Dzidzɔ Nanɔ Ƒomea Me? (T-32), Ame Ka Tututue Le Xexea Dzi Ðum? (T-33), Ðe Fukpekpewo Nu Ava Yia? (T-34).
▪ Mitrɔ asi le kwasiɖa domedome kpekpe si miawɔ le kwasiɖa si do ŋgɔ na esi me miade miafe nutome gã takpekpea le la ŋu be miagadzro takpekpea fe aɖaŋuɖoɖo kple ŋkuɖodzinya siwo le April 2014 Míafe Fiaɖufe Subɔsubɔdɔ fe emedegbalẽvia me kple esi le August 3, 2013, fe lɛta si woŋlɔ na hamewo katã si ku ɖe nu siwo míawɔ be míagadze afɔku le míafe tadedeagufewo o ŋu la me. Ɣleti ɖeka alo eve le takpekpea dede megbe la, miate ŋu azã akpa si nye miafe nuhiahiãwo atsɔ adzro takpekpea me nya vevi siwo gbefãɖelawo kpɔ be wole vi ɖem na yewo le subɔsubɔdɔa me la me.
“Ame geɖe xɔ mawudɔlawo dzi se. Ke wò ya ɖe? [Ðe mɔ wòaɖo eŋu.] Míenya be mawudɔlawo nye gbɔgbɔmenuwɔwɔ triakɔwo, gake èsusu be woate ŋu akpe ɖe mía ŋua? Biblia fo nu tso ale si wokpena ɖe mía ŋu egbeae ŋu.” Tsɔ nyati si le September 1 fe Gbetakpɔxɔ fe megbekpa dzi fiae; midzro numeɖeɖe si le nyabiase gbãtɔa te la me, eye miaxlẽ mawunyakpukpuiawo dometɔ ɖeka ya teti. Tsɔ magazineawo nɛ eye nàwɔ ɖoɖo be yeatrɔ ava dzro nyabiase si kplɔe ɖo la me kplii.
“Èsusui be amegbetɔwo le anyigba la gblẽm ale gbegbe be womagate ŋu awɔ naneke tso eŋu oa? [Ðe mɔ wòaɖo eŋu.] Togbɔ be amegbetɔwo mate ŋu aɖɔ nu siwo wogblẽ la ɖo o hã la, Biblia gblɔ na mí be Mawu ate ŋui eye edi be yeawɔe hã. Psalmo 65:10 ka ɖe esia dzi na mí. [Xlẽe.] Gbetakpɔxɔ sia dzro ale si Mawu ava dzra anyigba ɖo kple nu si míawɔ be míakpɔ yayra mawo tefe la me. Adzɔ dzi na wò be matsɔe na wò nàxlẽa?”
“Ame geɖe kpɔe be yewofe dɔtɔwo nana yewowɔa dɔ atraɖii, eye wodia gbɔdzɔe doa kpoe. Numekulawo gblɔ be dɔwɔwɔ atraɖii ate ŋu ana nu nati kɔ na ame vevie, eye wòagblẽ nu le ame fe lãmesẽ kple seselelãme ŋu. Aleke ame ate ŋu afo asa na esia? [Ðe mɔ wòaɖo eŋu.] Se Biblia me nya wɔdɔɖeamedzi sia ɖa. [Xlẽ Nyagblɔla 4:6.] Magazine sia dzro nu ene siwo ate ŋu akpe ɖe mía ŋu míatsɔ nu vevitɔwo aɖo nɔfe gbãtɔ be míafo asa na nutikɔname le dɔwɔɖui ta la me.”
1 2 3 4
^ ***sn hadzidzi 71 Mawu, Na Wò Gbɔgbɔ Kɔkɔea Mí***
Hadzidzi 71
Mawu, Na Wò Gbɔgbɔ Kɔkɔea Mí
(Luka 11:13)
1. Mawu Yehowa, èkpɔa nublanui.
Wò koe nye gã wu míafe dziwo.
Míedro míafe agbawo ɖe dziwò.
Na wò gbɔgbɔ la nafa ’kɔ na mí.
2. Fofo Yehowa, nu vɔ̃ me’o míenye.
’Ya ta míetraa mɔ ɣeaɖewoɣi.
Ta míeɖe kuku, na wò gbɔgbɔa mí
Be wòafia mɔ nyuitɔ mí gbe sia gbe.
3. Ne dzi ɖe le mía fo, míegbɔdzɔ hãa,
Wò gbɔgbɔa wɔa míafe dzi yeyee
Be míaɖɔ li fu abe hɔ̃ ene.
Na wò gbɔgbɔa nado ŋusẽ mí ɖaa.
(Kpɔ Ps. 51:11; Yoh. 14:26; Dɔw. 9:31 hã.)
^ ***cl axa 112-114 “Efe Mɔwo Katã Dzɔ”***
Nublanuikpɔkpɔ Kpakple Yehowa fe Ʋɔnu Dzɔdzɔe Dɔdrɔ̃ Deblibo La
9 Yehowa fe ʋɔnu dzɔdzɔe dɔdrɔ̃ de blibo, naneke megblẽ le eŋu o abe alesi efe amenyenye bubuawo katã siwo womate ŋu atsɔ asɔ kple ame bubu aɖeke tɔ o la le ene. Mose ŋlɔ tsɔ do Yehowa ɖe dzi be: “Agakpe wònye, efe nuwɔwɔ de blibo; elabena efe mɔwo katã dzɔ. Mawu nyatefetɔ wònye, eye alakpa mele eme o, nutefewɔla kple dzɔdzɔetɔ wònye.” (Mose V, 32:3, 4) Kpɔtsɔtsɔ aɖeke mele Yehowa fe ʋɔnu dzɔdzɔe dɔdrɔ̃ ŋu o—mewɔa vi na ame o, eye efe nya me mesẽ akpa hã o.
10 Kadodo kplikplikpli aɖe le Yehowa fe ʋɔnu dzɔdzɔe dɔdrɔ̃ kpakple efe nublanuikpɔkpɔ dome. Psalmo 116:5 gblɔ be: “Amenuvela kple dzɔdzɔetɔ enye Yehowa, nublanuikpɔla enye Mawu.” Ẽ, Yehowa le dzɔdzɔe eye wòganye nublanuikpɔla hã. Nɔnɔme eveawo metsi tre ɖe wo nɔewo ŋu o. Efe nublanuikpɔkpɔ menye tsitɔtɔ efe ʋɔnu dzɔdzɔe dɔdrɔ̃ o, abe ke nublanuikpɔkpɔ manɔmee la, efe ʋɔnu dzɔdzɔe dɔdrɔ̃ me asẽ akpa ene o. Ke boŋ zi geɖe la, eɖea nɔnɔme eveawo fiana le ɣeyiɣi ɖeka me, le nu ɖeka ma ke wɔwɔ me gɔ̃ hã. Bu esia fe kpɔɖeŋu aɖe ŋu kpɔ.
11 Amegbetɔwo katã nyi nuvɔ̃ dome eyata wodze na nuvɔ̃ ŋuti tohehe—si nye ku. (Romatɔwo 5:12) Gake nuvɔ̃wɔlawo fe ku mevivia Yehowa nu o. Enye ‘Mawu si tsɔa nuvɔ̃wo kena, enye amenuvela kple nublanuikpɔla.’ (Nexemya 9:17) Ke hã esi wòle kɔkɔe ta la, mate ŋu aŋe aɖaba afu numadzɔmadzɔwɔwɔ dzi o. Ekema aleke wòate ŋu aɖe nublanuikpɔkpɔ afia amegbetɔ nuvɔ̃mewoe? Míekpɔ ŋuɖoɖoa le Mawu fe Nya la me nyatefe xɔasiawo dometɔ ɖeka me: Eyae nye tafevɔsa si Yehowa tsɔ na hena amefomea fe ɖeɖekpɔkpɔ. Míasrɔ̃ nu geɖe tso ɖoɖo sia si me lɔlɔ̃ le ŋu le Ta 14 lia me. Míakpɔe enumake be enye nusi sɔ ale gbegbe eye wòganye nublanuikpɔkpɔ si fo ɖesiaɖe ta hã. Yehowa ate ŋu ato esia dzi aɖe nublanuikpɔkpɔ si me veveseseɖeamenu le afia nuvɔ̃me trɔdzimewo esime wòkpɔtɔ lé efe ʋɔnu dzɔdzɔe dɔdrɔ̃ debliboa me ɖe asi.—Romatɔwo 3:21-26.
Yehowa fe Dzɔdzɔenyenye Léa Dzi Na Ame
12 Yehowa fe ʋɔnu dzɔdzɔe dɔdrɔ̃ menye nɔnɔme si me veveseseɖeamenu mele o si tea mí ɖa le eŋu o, ke enye nɔnɔme lédziname si tea mí ɖe eyama ŋu boŋ. Biblia ɖɔ alesi nublanuikpɔkpɔ dze le Yehowa fe ʋɔnu dzɔdzɔe dɔdrɔ̃, alo dzɔdzɔenyenye, me eme kɔ fã. Mina míadzro mɔ siwo nu Yehowa ɖea efe dzɔdzɔenyenye fiana le wòléa dzi na ame la me.
13 Yehowa fe ʋɔnu dzɔdzɔe dɔdrɔ̃ debliboa ʋãnɛ wòɖea nutefewɔwɔ fiaa esubɔlawo eye megblẽa wo ɖi o. Hakpala Dawid va se Yehowa fe ʋɔnu dzɔdzɔe dɔdrɔ̃ debliboa fe akpa sia gɔme nyuie le nusiwo me eya ŋutɔ to me. To Dawid ŋutɔ fe nutefekpɔkpɔ kpakple to nusiwo wòsrɔ̃ tso Mawu fe mɔwo ŋu me la, aleke wòfo nya tae? Egblɔ be: “Yehowa lɔ̃a nya dzɔdzɔe, eye megblẽa efe mawumemewo ɖi o; akpɔ wo ta tegbee.” (Psalmo 37:28) Kakaɖedzinya fakɔname kawo gbegbee nye si! Mía Mawu magblẽ amesiwo wɔa nutefe nɛ la ɖi ɣeaɖekeɣi akpɔ gbeɖe o. Eyata míate ŋu aɖo ŋu ɖe alesi wòtsɔ kpuie ɖe mía gbɔ eye wòléa be na mí lɔlɔ̃tɔe la ŋu. Efe dzɔdzɔenyenye na kakaɖedzi le nya sia ŋu!—Lododowo 2:7, 8.
14 Mawu fe ʋɔnu dzɔdzɔe dɔdrɔ̃ na wòtsɔ ɖe le amesiwo wote ɖe anyi la fe hiahiãwo me. Alesi Yehowa tsɔ ɖe le eme na amesiwo dzi nu mede o la dze le Se si wòtsɔ na Israel-viwo me. Le kpɔɖeŋu me, wowɔ ɖoɖo tɔxɛwo le Sea me bene woatsɔ akpɔ tsyɔ̃eviwo kple ahosiwo fe nuhiahiãwo gbɔe. (Mose V, 24:17-21) Esi Yehowa nya alesi agbenɔnɔ ate ŋu asesẽe na fome siawoe ta la, eya ŋutɔ va zu fofo Ʋɔnudrɔ̃la kple Ametakpɔla na wo, “amesi tsoa afia na tsyɔ̃eviwo kple ahosiwo.” (Mose V, 10:18; Psalmo 68:6) Yehowa xlɔ̃ nu Israel-viwo be ne wote nyɔnuwo kple ɖeviwo, amesiwo nye wɔnamanɔŋutɔwo ɖe anyi la, godoo la, yease wofe ɣlidodo. Egblɔ be: “Nye dɔmedzoe abi ɖe mia ŋu.” (Mose II, 22:21-23) Togbɔ be dɔmedzoedodo menye Yehowa fe nɔnɔme veviawo dometɔ aɖeke o hã la, edoa dɔmedzoe si le dzɔdzɔe ne woɖoe koŋ wɔ nu madzɔmadzɔwo, vevietɔ ɖe ame tsɛwo kple wɔnamanɔŋutɔwo ŋu.—Psalmo 103:6.
15 Yehowa gaka ɖe edzi na mí hã be “amesi medea ame dzi o, eye mexɔa zãnu aɖeke o” ye yenye. (Mose V, 10:17) To vovo na amegbetɔ geɖe siwo si ŋusẽ alo ɖofe aɖe le la, wometsɔa ŋutilã me nunɔamesiwo alo gotagome dzedzeme flua Yehowae o. Akpaɖekadzidede alo ameŋkumekpɔkpɔ aɖeke mele eme kura o. Bu Yehowa fe ameŋkumemakpɔmakpɔ fe kpeɖodzi ɖedzesi aɖe ŋu kpɔ. Menye ame ŋkuta ʋɛ aɖewo koe mɔnukpɔkpɔ si li be woava zu efe subɔla vavãwo, bene woakpɔ agbe mavɔ la, le ʋuʋu ɖi na o. Ke boŋ “le dukɔ sia dukɔ me, amesi ke vɔ̃nɛ, eye wòwɔa nu dzɔdzɔe la, eya dzea eŋu.” (Dɔwɔwɔwo 10:34, 35) Mɔnukpɔkpɔ wɔnuku sia le ʋuʋu ɖi na amewo katã, metsɔ le eme ɖofe si wole, ŋutigbalẽ fe amadede si le wo ŋu, alo dukɔ ka mee woɖale o. Ðe menye esiae nye ʋɔnu dzɔdzɔe dɔdrɔ̃ vavãtɔ kple nyuitɔ kekeake oa?
16 Yehowa fe ʋɔnu dzɔdzɔe dɔdrɔ̃ debliboa fe akpa bubu aɖe hã gali si me wòle be míadzro ahade asixɔxɔ eŋu: eyae nye alesi wòwɔa nu ɖe efe dzidzenu dzɔdzɔeawo dzi dalawo ŋu.
^ ***fg axa 14 Nu Kae Nye Mawu Fiaɖufe La?***
2. Nu ka tae Yesu nye Fia si dze?
Mawu fe Viae nye Fia si dze, elabena efe dɔme nyo, eye wòléa nya dzɔdzɔe me ɖe asi goŋgoŋ. (Yohanes 1:14) Azɔ hã ŋusẽ geɖe le esi be wòakpe ɖe amewo ŋu, elabena aɖu anyigba la dzi tso dzifo. Esi wofɔ Yesu ɖe tsitre megbe la, eyi dzifo ɖalala le Yehowa fe ɖusime. (Hebritɔwo 10:12, 13) Mlɔeba la, Mawu na ŋusẽe be wòadze dziɖuɖu gɔme.—Xlẽ Daniel 7:13, 14.
^ ***ol axa 20-21 Ðe Subɔsubɔhawo Katã Dzea Mawu Ŋua?***
7 Alakpasubɔsubɔ tse efe ku gbegblẽawo le mɔ bubuwo hã nu. Le kpɔɖeŋu me, togbɔ be Biblia gblɔ be “lɔ̃ hawòvi” hã la, subɔsubɔhakplɔla siwo le xexeame godoo tsɔ dzonɔameme kpe asi ɖe aʋawɔwɔ ŋu hede edzi.—Mateo 22:39.
8 Ele nyanya nyuie be le fe 1994 me la, nyɔnu saɖagaxɔmenɔlawo kple nunɔla aɖewo kpɔ gome le amewo wuwu me le Rwanda. Subɔsubɔhawo wɔ akpa gã aɖewo le Afrika-ʋa bubuwo hã me. Le kpɔɖeŋu me, le dukɔmeviʋa si me wokɔ ʋu gbogbo aɖe ɖi le le Nigeria la, subɔsubɔha siwo nɔ akpa eveawo dzi de dzi fo na amewo be woawɔ aʋa. Esime aʋaa nɔ edzi yim wòte amewo ŋu la, osɔfo aɖe gblɔ be sɔlemeha ŋgɔnɔlawo “gblẽ dɔ si Mawu de wo si la ɖi.” Egagblɔ be: “Mí amesiwo yɔa mía ɖokui be Mawu fe amedɔdɔwo la míeva zu Satana fe dɔlawo.”
9 Nusia ke koe Biblia gblɔ: “Abosam ŋutɔ trɔa eɖokui wɔa kekeli fe dɔla. Eyata ne efe dɔlawo trɔa wo ɖokui abe dzɔdzɔenyenye fe dɔlawo ene la, menye nu gã o.” (Korintotɔwo II, 11:14, 15) Abe alesi ame vɔ̃ɖi geɖe wɔa nu abe ke ame nyuiwoe wonye ene la, Satana hã flua amewo to dɔla siwo ɖi ame dzɔdzɔewo evɔ wofe nuwɔnawo vɔ̃ɖi eye wofe kutsetsewo vlo la dzi.
10 Le xexeame godoo la, subɔsubɔhakplɔlawo gblɔa lɔlɔ̃, ŋutifafa, kple nunyuiwɔwɔ ŋu nya le wofe mawunyagbɔgblɔ me, gake fuléle, aʋawɔwɔ, kple mawumavɔ̃mavɔ̃ nuwoe wowɔna. Nya si Biblia gblɔ le wo ŋu la sɔ ŋutɔ. Egblɔ be: “Woʋua eme bena, yewonya Mawu, ke wotsɔ wofe nuwɔnawo gbe nu le egbɔ.”—Tito 1:16.
^ ***sn hadzidzi 107 Miva Yehowa Ƒe To La Dzi***
Hadzidzi 107
Miva Yehowa Ƒe To La Dzi
(Yesaya 2:2-4)
1. Mifɔ ta dzi miakpɔ
Mawu fe to gã la ɖa.
Ekɔ wu towo katã;
Ma’u fe to la li ke.
Egbeŋkekeawo me,
Ame’o tso didife ke
Hele wo nɔviwo yɔm
Be woava Mawu gbɔ.
Ɣeyiɣia de azɔ
’Me ʋɛwo nazu dukɔ sesẽ.
Esi míedzi ɖe ’dzi,
Mawu fe yayrawo kpɔm míele.
Ame miliɔn geɖe
Le Mawu gbɔ vam fifia.
Wodo ŋugbe nɛ be
Yewoanɔ egbɔ tegbee.
2. Yesu gblɔ na mí be
Míaɖe gbefã Fiaɖufea
Na ’me’o le afi sia ’fi
Ne woase dzidzɔnya.
Ɛ̃, Kristo le fia ɖum
Eye wòl’amewo kpem.
Ame fafawo see
’Ye Ma’u fe Nyaa le wo kplɔm.
Dzidzɔ wònye na mí
Be ’meha gã le dzidzim ɖe ’dzi.
Mí katãe le dɔa dzi
Be amewo nanya Yehowa.
Mina míakɔ gbe dzi
Anɔ amewo yɔm be:
“Miva Ma’u fe to la dzi,
Ne mianɔ ’gbɔ tegbee.”
(Kpɔ Ps. 43:3; 99:9; Yes. 60:22; Dɔw. 16:5 hã.)
^ ***sn hadzidzi 92 “Ðe Gbefã Nya La”***
Hadzidzi 92
“Ðe Gbefã Nya La”
(2 Timoteo 4:2)
1. Mawu de dɔ asi na mí;
Mina míatso aɖe gbefã nya la.
Míanɔ dzadzraɖoɖi ɣesiaɣi
Be míaʋli míafe mɔkpɔkpɔ la ta.
(HAXE)
Ta ɖe gbefã,
Ehiã kpata be woasee!
Ðe gbefã,
’Labe nuwuwua ɖo vɔ!
Ðe gbefã,
Kpe ɖ’ame fafawo ŋu.
Ðe gbefã,
L’afi sia ’fi.
2. Nɔnɔme madeamedziwo,
Vlodoamewo kple tsitretsiɖeŋu,
Maɖe dzi mía fo míagbɔdzɔ o.
Míaɖo dzi ɖe mía Mawu gã la ŋu.
(HAXE)
Ta ɖe gbefã,
Ehiã kpata be woasee!
Ðe gbefã,
’Labe nuwuwua ɖo vɔ!
Ðe gbefã,
Kpe ɖ’ame fafawo ŋu.
Ðe gbefã,
L’afi sia ’fi.
3. Nɔnɔme deamedziwo me,
Míakpe ɖ’ame siwo xɔ nya la ŋu,
Afia nu wo be woakpɔ ɖeɖe.
Be míakɔ Yehowa fe ŋkɔ la ŋu.
(HAXE)
Ta ɖe gbefã,
Ehiã kpata be woasee!
Ðe gbefã,
’Labe nuwuwua ɖo vɔ!
Ðe gbefã,
Kpe ɖ’ame fafawo ŋu.
Ðe gbefã,
L’afi sia ’fi.
(Kpɔ Mat. 10:7; 24:14; Dɔw. 10:42; 1 Pet. 3:15 hã.)
^ ***sn hadzidzi 78 Dzigbɔgbɔ Blewu***
Hadzidzi 78
Dzigbɔgbɔ Blewu
(Galatiatɔwo 5:22)
1. Dziɖulagã Yehowa
Di be yeakɔ yefe ŋkɔa ŋu.
Eɖo tame kplikpaa be
Yeatsi vlodoamewo nu ɖaa.
Edo dzi ’tefe didi,
Dzidzimewo katã me,
Gbɔ dzi ɖi blewu na mí;
Ðeɖi mete ’ŋu o.
Edi agbe mavɔ na
Ame fomevi ɖesiaɖe.
Yehowa fe dzigbɔɖi
Mazu dzodzro kpɔ gbeɖe o.
2. Dzigbɔgbɔ blewu hiã mí
Be míazɔ kple mía Mawu la.
Ana míakpɔ dzidzeme
’Ye míaɖe mɔ na dziku o.
Ana míatsɔ ake faa,
Aŋlɔ vodadawo be,
Ada sɔ nuwɔna me,
Ado dzi xaxa’o me.
Dzigbɔgbɔ blewu kpakple
Nɔnɔme nyui bubu siwo
Míatu ɖo to gbɔgbɔa dzi
Ana míaɖi mía Mawu la.
(Kpɔ 2 Mose 34:14; Yes. 40:28; 1 Kor. 13:4, 7; 1 Tim. 2:4 hã.)
^ ***cl axa 115-117 “Efe Mɔwo Katã Dzɔ”***
Megbea Tohehe O
17 Ame aɖewo abia be: ‘Esi Yehowa meŋea aɖaba fua numadzɔmadzɔwɔwɔ dzi o ɖe, ke nukatae fukpekpe madzemadzee kple nugbegblẽwɔwɔ bɔ alea gbegbe ɖe xexeame egbea?’ Numadzɔmadzɔwɔwɔ mawo fe fɔbubu mate ŋu ayi na Yehowa le mɔ aɖeke nu o. Nuvɔ̃ si fe dome amegbetɔwo nyi tso Adam gbɔe madzɔmadzɔnyenye gbogbo siwo bɔ ɖe xexe vɔ̃ɖi sia me la tso. Le xexe si me amegbetɔ madeblibowo lé woa ŋutɔwo fe mɔ vɔ̃ɖiwo tsɔ la, numadzɔmadzɔwɔwɔ sɔŋ koe xɔ afe ɖi—gake mayi edzi etefe nadidi o.—Mose V, 32:5.
18 Togbɔ be Yehowa ɖea nublanuikpɔkpɔ gã aɖe fiaa amesiwo tena ɖe eŋu anukwaretɔe hã la, maɖe mɔ be nuwɔna siwo hea vlodoame vaa efe ŋkɔ kɔkɔea dzi la nayi edzi tegbee o. (Psalmo 74:10, 22, 23) Dzɔdzɔenyenye Mawu la menye amesi ŋu woaɖu fewu le o; makpɔ amesiwo ɖoe koŋ le nuvɔ̃wɔwɔ dzi la ta tso fɔbuʋɔnudɔdrɔ̃ si wodze na me o. Yehowa nye “nublanuikpɔla kple amenuve Mawu, amesi gbɔa dzi blewu, eye efe amenuveve kple nutefewɔwɔ sɔ gbɔ, . . . ke megbea tohehe o.” (Mose II, 34:6, 7) Le ɖekawɔwɔ me kple nya siawo la, Yehowa kpɔe ɣeaɖewoɣi be ehiã be yeadrɔ̃ toheʋɔnu amesiwo ɖoe koŋ gbe yefe se dzɔdzɔewo dzi wɔwɔ.
19 Le kpɔɖeŋu me, bu alesi Mawu wɔ nu ɖe blema Israel ŋu kpɔ. Esi Israel-viwo ɖo Ŋugbedodonyigba dzi gɔ̃ hã la, wotra ɖa hege ɖe nutefemawɔmawɔ me zi geɖe. Togbɔ be wofe nuwɔna gbegblẽawo ‘ɖua dzi’ na Yehowa hã la, megbe wo enumake o. (Psalmo 78:38-41) Ke boŋ ekpɔ nublanui na wo ʋu mɔnukpɔkpɔ geɖe ɖi na wo be woatrɔ tso wofe mɔwo dzi. Eɖe kuku na wo gblɔ be: “Ame vɔ̃ɖi fe ku mevivia nunye o, negbe be, ame vɔ̃ɖi naɖe asi le efe zɔzɔme ŋu, ne wòanɔ agbe boŋ ye. Israel fe afe, miɖe asi le miafe zɔzɔme vɔ̃ɖiwo ŋu, miɖe asi le wo ŋu, nukaŋuti miebe, yewoaku ɖo?” (Xezekiel 33:11) Esi Yehowa bua agbe nu xɔasii ta la, edɔ efe nyagblɔɖilawo ɖe Israel-viwo zi gbɔ zi geɖe bene woatrɔ ɖa tso wofe mɔ vɔ̃wo dzi. Gake dzimesesẽtɔ siawo fe akpa gãtɔ gbe toɖoɖo kple dzimetɔtrɔ. Mlɔeba la, le Yehowa fe ŋkɔ kɔkɔe la kple gɔmesese si le eŋu ta la, etsɔ wo de asi na wofe futɔwo.—Nexemya 9:26-30.
20 Alesi Yehowa wɔ nu ɖe Israel-viwo ŋu na míenya nu geɖe tso eyama ŋu. Míesrɔ̃e be efe ŋku si kpɔa nusianu la le numadzɔmadzɔwɔwɔ ɖesiaɖe kpɔm eye wòdea dzesi wo, eye be nusiwo kpɔm wòle la tena ɖe edzi ŋutɔ. (Lododowo 15:3) Edea dzi fo na mí be míanya be edia mɔnukpɔkpɔwo be yeaɖe nublanuikpɔkpɔ afia ne susu aɖe li si ta wòawɔe nenema ɖo. Gakpe ɖe eŋu la, míesrɔ̃e be meyɔna ɖe ʋɔnu dzɔdzɔe dɔdrɔ̃ ŋu gbeɖe o. Le Yehowa fe dzigbɔgbɔ blewu ta la, ame geɖe tsɔnɛ vodadatɔe be madrɔ̃ ʋɔnu ame vɔ̃ɖiwo gbeɖe o. Gake mele nenema kura o, elabena alesi Mawu wɔ nu ɖe Israel ŋu la fia mí hã be seɖofe le Mawu fe dzigbɔgbɔɖi ŋu. Yehowa nɔa te sesĩe le nu dzɔdzɔe wɔwɔ me. Mele abe amegbetɔ siwo zi geɖe gbea tsotso ɖe ʋɔnudɔdrɔ̃ ŋu ene o, ke boŋ dzi nɔa efo ɖe nusi le dzɔdzɔe wɔwɔ ŋu ɣesiaɣi. Esɔ be wotsɔ dzata si nye dzɔdzɔenyenye yomenɔnɔ dzinɔamefotɔe fe dzesi la wɔ kpɔɖeŋu na Mawu fe nɔfe godooa alo efe ŋkume kple efe fiazikpui. (Xezekiel 1:10; Nyaɖeɖefia 4:7) Eyata míate ŋu aka ɖe edzi be ana efe ŋugbedodo be yeaɖe numadzɔmadzɔwɔwɔ ɖa le anyigba sia dzi la nava eme. Ẽ, míate ŋu aɖɔ alesi wòdrɔ̃a ʋɔnui la kpuie ale: tenɔnɔ sesĩe le afisi wòhiã le, nublanuikpɔkpɔ le afisiafi si wòanya wɔ le.—Petro II, 3:9.
Tete Ðe Dzɔdzɔenyenye fe Mawu la Ŋu
21 Ne míele ŋugble dem le alesi Yehowa drɔ̃a ʋɔnui ŋu la, mele be míabui be enye ʋɔnudrɔ̃la vevemaseɖeamenula, tamesesẽtɔ, si fe didi koe nye be yeadrɔ̃ toheʋɔnu nuvɔ̃wɔlawo o. Ke boŋ ele be míakpɔe be enye Fofo lɔ̃ame si nɔa te sesĩe eye wòwɔa nu ɖe viawo ŋu le mɔ nyuitɔ kekeake nu. Esi Yehowa nye Fofo dzɔdzɔe ta la, eda sɔ le tenɔnɔ sesĩe ɖe nusi sɔ wɔwɔ kpakple nublanuikpɔkpɔ veveseɖeamenutɔe me le efe nuwɔwɔ ɖe via siwo le anyigba dzi ŋu me, amesiwo hiã efe kpekpeɖeŋu kple tsɔtsɔke.—Psalmo 103:10, 13.
22 Aleke gbegbe wòle be míada akpee nye si be Mawu fe dzɔdzɔenyenye de ŋgɔ wu ʋɔnudɔdrɔ̃ nuvɔ̃wɔlawo ko! Le Yehowa fe ʋɔnu dzɔdzɔe dɔdrɔ̃ me la, eʋu mɔ na mí be mɔnukpɔkpɔ dodzidzɔname aɖe nasu mía si—esi nye agbe mavɔ nɔnɔ le blibodede me le xexe si me “dzɔdzɔenyenye anɔ” la me. (Petro II, 3:13) Mía Mawu wɔa nu ɖe mía ŋu le mɔ sia nu elabena efe dzɔdzɔenyenye ʋãnɛ be wòakpɔ ame ta tsɔ wu be wòabu fɔ ame. Vavãe, alesi gbegbe Yehowa fe dzɔdzɔenyenye keke tae la gɔmesese nyuie wu tea mí ɖe eyama ŋu! Le ta siwo kplɔe ɖo me la, míadzro alesi Yehowa ɖea nɔnɔme lédziname sia fianae la me ayi ŋgɔe.
^ ***cl axa 116 “Efe Mɔwo Katã Dzɔ”***
Biabiawo Hena Ŋugbledede
Yeremya 18:1-11 Mɔ ka nue Yehowa ɖee fia Yeremya le be Yemeyɔna ɖe toheʋɔnu dɔdrɔ̃ ŋu o?
Xabakuk 1:1-4, 13; 2:2-4 Aleke Yehowa ka ɖe edzi na Xabakuk be Yemaɖe mɔ ɖe numadzɔmadzɔwɔwɔ ŋu tegbee o?
Zaxarya 7:8-14 Aleke Yehowa sena le eɖokui me ɖe amesiwo tua afɔkpo ame bubuwo fe gomenɔamesi ŋu?
Romatɔwo 2:3-11 Nuka dzie Yehowa nɔa te ɖo drɔ̃a ʋɔnu ame ɖekaɖekawo kple dukɔwo?
^ ***fg axa 14-15 Nu Kae Nye Mawu Fiaɖufe La?***
3. Ame kawoe aɖu fia kple Yesu?
Amewo fe fufofo aɖe si woyɔ be “ame kɔkɔewo” aɖu fia kple Yesu le dzifo. (Daniel 7:27) Yesu fe apostolo wɔnutefeawoe nye ame kɔkɔe siawo fe gbãtɔwo. Yehowa yi edzi le ŋutsu kple nyɔnu nutefewɔlawo tiam be woanye ame kɔkɔeawo va de asi na egbe. Ne wofɔ wo ɖe tsitre la, wonaa gbɔgbɔŋutilã wo, abe ale si wònɔ le Yesu gome ene.—Xlẽ Yohanes 14:1-3; 1 Korintotɔwo 15:42-44.
Ame nenie ayi dzifo? Yesu yɔ fufofo si ayi dzifo la be “alẽha sue.” (Luka 12:32) Mlɔeba wofe xexlẽme bliboa anye ame 144,000. Eye woakpe ɖe Yesu ŋu woaɖu fia ɖe anyigba la dzi.—Xlẽ Nyaɖeɖefia 14:1.
^ ***ol axa 21 Ðe Subɔsubɔhawo Katã Dzea Mawu Ŋua?***
11 Míate ŋu akpɔ alesi Yehowa bua alakpasubɔsubɔe ne míexlẽ Biblia-gbalẽ si nye Nyaɖeɖefia. Woɖɔ alakpasubɔsubɔ le afima be enye kpɔɖeŋunyɔnu, si woyɔ be “Babilon gã.” (Nyaɖeɖefia 17:5) Se alesi Mawu ɖɔe ɖa:
● “Gbolo gã, si . . . kple anyigba dzi fiawo wɔ ahasi.” (Nyaɖeɖefia 17:1, 2) Le esi tefe be alakpasubɔsubɔhawo nawɔ nutefe na Mawu la, wofo wo ɖokui ɖe dunyahehe me, eye zi geɖe la, woawoe ɖoa nu na dziɖuɖuwo.
● “Wokpɔ nyagblɔɖilawo kple ame kɔkɔewo kpakple amesiwo katã wowu le anyigba dzi la, fe ʋu le eme.” (Nyaɖeɖefia 18:24) Alakpasubɔsubɔhawo ti Mawu subɔla wɔnutefewo yome hewu wo eye woawo gbɔe wòtso be wowu ame miliɔn geɖe le aʋawɔwɔ me.
● ‘Edo eɖokui ɖe dzi heɖu agbe ŋumakpemakpee.’ (Nyaɖeɖefia 18:7) Kesinɔnu gbogbo aɖewo le alakpasubɔsubɔhawo si, eye wofe kplɔlawo tsɔ wo ɖua agbee.
● “Woble dukɔwo katã to [efe] afakaka me.” (Nyaɖeɖefia 18:23) To alakpanya si alakpasubɔsubɔhawo fia be luʋɔ mekuna o dzi la, woʋu mɔ na gbɔgbɔyɔyɔ kple afakaka fomevi ɖesiaɖe eye wona vɔvɔ̃ na ame kukuwo kpakple tɔgbui kukuwo subɔsubɔ dzi ɖe edzi.
^ ***sn hadzidzi 74 Dzidzɔkpɔkpɔ Ðe Yehowa Ŋu***
Hadzidzi 74
Dzidzɔkpɔkpɔ Ðe Yehowa Ŋu
(Nexemiya 8:10)
1. Dzesiawo fia be Fiaɖufe la gogo.
Míaɖe gbefã nya nyuia woase.
Mikɔ ta dzi, míafe ɖeɖe la gogo;
Míafe xɔxɔ la tu afe!
(HAXE)
Dzidzɔ ɖe Mawu ŋu nye mɔ́ sesẽ.
Oo dzi ha, nàtso aseye.
Dzi nèdzɔ wò vevie ɖe mɔkpɔkpɔa ŋu.
Ame sia ’me nekafu Mawu.
Dzidzɔ ɖe Mawu ŋu nye mɔ́ sesẽ.
Dukɔwo nanya efe ŋkɔ.
Míasubɔ mía Mawu kple Fia la tegbee.
Dzidzɔ le esubɔsubɔ me.
2. Ðo ŋu ɖe Yehowa mía Mawu la ŋu.
Mègavɔ̃ o, ŋusẽ le ’ŋu.
Oo, tso ɖe tsitrenu nàdo ɣli sesĩe,
Nàdzi dzidzɔha na Mawu!
(HAXE)
Dzidzɔ ɖe Mawu ŋu nye mɔ́ sesẽ.
Oo dzi ha, nàtso aseye.
Dzi nèdzɔ wò vevie ɖe mɔkpɔkpɔa ŋu.
Ame sia ’me nekafu Mawu.
Dzidzɔ ɖe Mawu ŋu nye mɔ́ sesẽ.
Dukɔwo nanya efe ŋkɔ.
Míasubɔ mía Mawu kple Fia la tegbee.
Dzidzɔ le esubɔsubɔ me.
(Kpɔ 1 Kron. 16:27; Ps. 112:4; Luka 21:28; Yoh. 8:32 hã.)
^ ***sn hadzidzi 103 “Tso Afe Me Yi Afe Me”***
Hadzidzi 103
“Tso Afe Me Yi Afe Me”
(Dɔwɔwɔwo 20:20)
1. Tso afe me yi afe me,
Du me kple kɔfe me,
Míekakaa Yehowa fe nyaa;
Alẽwo dim míele.
Mawu fe Fiaɖufe ɖu dzi,
Enye nya nyui na mí.
Yesu gblɔe be woaɖe gbefãe
L’anyigba katã dzi.
2. Tso afe me yi afe me,
Míeɖea gbefã xɔxɔ
Si li na ’me siwo katã
Yɔa Yehowa fe ŋkɔ.
Ne womenya eŋkɔ o la
’Leke woayɔe mahã?
’Ya ta míayi afewo me
Aɖe gbefã ŋkɔ la.
3. ’Kema míayi afewo me
Kple Fiaɖufenya la.
Ne woaxɔ nyaa alo woagbee,
Míana ’mewo natia.
Yehowa ŋkɔ teti míayɔ,
Nyatefe la míagblɔ.
Ne míeyi afewo me la,
Ef’alẽwo míakpɔ.
(Kpɔ Dɔw. 2:21; Rom. 10:14 hã.)
^ ***sn hadzidzi 112 Mawu Gã Yehowa***
Hadzidzi 112
Mawu Gã Yehowa
(2 Mose 34:6, 7)
1. Ma’u gã Yehowa, wò ɖeka koe dze
Na kafukafu gãtɔ,
’Labe wò mɔ’o katã dzɔ.
Èle Fia ɖum le dzɔdzɔenyenye me.
Wòe nye Ma’u yi mavɔ me.
2. Ètsɔa nu vɔ̃ kple vodada kena,
Eye nèkpɔa nublanui
Na ’me si’o kpɔa nublanui.
Amenuveve kple lɔlɔ̃ dzena
Le wò nuwɔnawo me.
3. Dzifo kpl’anyigba siaa akafu wò.
Wò ŋkɔ gã ŋuti woakɔ;
Woagado vloe azɔ o.
Madidi o la, Fiaɖufea ana
Woawɔ wò lɔlɔ̃nu ɖaa.
(Kpɔ 5 Mose 32:4; Lod. 16:12; Mat. 6:10; Nyaɖ. 4:11 hã.)
^ ***cl axa 118-121 ‘Ðe Mawu Wɔa Nu Madzɔmadzɔa?’***
WOTAFA ahosi tsitsi aɖe xɔ ga siwo katã le gadzraɖofe nɛ la le esi. Vidada vevemaseɖeamenula aɖe gblẽ efe vidzĩ ɖi hedzo le egbɔ. Wode ŋutsu aɖe gaxɔ me togbɔ be menye eyae wɔ hlɔ̃nu o hã. Aleke nèsena le ɖokuiwò me tso nudzɔdzɔ siawo tɔgbe ŋui? Anɔ eme be nudzɔdzɔ siawo dometɔ ɖesiaɖe ate ɖe dziwò, eye esɔ be wòate ɖe dziwò. Seselelãme sẽŋu aɖe le mí amegbetɔwo me ɖe nusi nye nyui kple vɔ̃ ŋu. Ne wowɔ nu madzɔmadzɔ ɖe ame ŋu la, eɖua dzi na mí. Míedina be woaxɔ na amesi ŋu wowɔe ɖo eye woahe to na amesi wɔ nu madzɔmadzɔa. Ne nuwo meyi alea o la, ɖewohĩ míabia be: ‘Ðe Mawu le nusiwo le edzi yim la kpɔma? Nukata mewɔ naneke tso eŋu o?’
2 Le ŋutinya katã me la, Yehowa subɔla wɔnutefewo bia nya siawo tɔgbe. Le kpɔɖeŋu me, nyagblɔɖila Xabakuk bia Mawu le gbedodoɖa me be: “Nukaŋuti nèna mele nu vlo wɔwɔ tefe kpɔm, eye nèle hiãkame kpɔm kple ŋku, gbegblẽ kple ŋutasesẽ le ŋkunye me, avuwɔwɔ li, eye dzre dzɔ?” (Xabakuk 1:3) Yehowa meka mo na Xabakuk ɖe efe biabia sia si tso dzi me la ta o, elabena Eyae nye amesi tsɔ dzɔdzɔenyenye ŋuti nukpɔsusu de amegbetɔwo me. Ẽ, Yehowa tsɔ efe dzɔdzɔenyenye deŋgɔ la fe akpa sue aɖe na mí.
Yehowa Lé Fu Numadzɔmadzɔwɔwɔ
3 Yehowa menye amesi numadzɔmadzɔwɔwɔ metsɔa fu lãme na o. Ele nusiwo le edzi yim la kpɔm. Biblia gblɔ na mí le Noa fe ŋkekea ŋu be: “Yehowa kpɔ bena, amegbetɔwo fe vɔ̃ɖivɔ̃ɖi va sɔ gbɔ le anyigba dzi, eye wofe tamesusuwo kple dzimedidiwo nye vɔ̃ ko ɖaa.” (Mose I, 6:5) Bu nusi nya mawo fia ŋu kpɔ. Zi geɖe la, míenɔa te ɖe nudzɔdzɔ ʋɛ aɖewo siwo míese alo esiwo me míeto dzi dea dzesi numadzɔmadzɔwɔwɔ. Gake Yehowa ya nya numadzɔmadzɔwɔwɔ siwo le edzi yim le xexeame katã. Ekpɔa wo katã! Gawu la, ete ŋu nyaa nusi le amewo fe dzime—tamesusu gbegblẽ si le megbe na numadzɔmadzɔwɔwɔ mawo.—Yeremya 17:10.
4 Gake menye ɖeko Yehowa nya numadzɔmadzɔwɔwɔ siwo le edzi yim la ko evɔ o. Etsɔa ɖe le eme na amesiwo ŋu wowɔe ɖo la hã. Esi dukɔ siwo nye futɔwo nɔ ŋuta sẽm le Yehowa fe amewo ŋu la, “wofe hũɖeɖe le fuɖenametɔwo kple ŋutasẽlawo ŋuti na be [efe] dɔme trɔ ɖe wo ŋu.” (Ʋɔnudrɔ̃lawo 2:18) Ðewohĩ ède dzesii be zi alesi amewo le numadzɔmadzɔwɔwɔ tefe kpɔm la, zi nenemae megatɔa dzi na woe o. Menye aleae wòle kura le Yehowa ya gome o! Ele numadzɔmadzɔwɔwɔ siwo katã le edzi yim la tefe kpɔm anɔ fe 6,000 sɔŋ enye sia, ke hã alesi gbegbe wòlé fu nuwɔna mawoe la metrɔ o. Ke boŋ Biblia na kakaɖedzi mí be nusiawo abe “aʋatsoɖe,” “asi, siwo kɔa ʋu maɖifɔ ɖi,” kple “amesi ɖua aʋatsoɖasefo hedaa alakpa” ene la, wonye ŋunyɔnuwo nɛ.—Lododowo 6:16-19.
5 Gabu alesi gbegbe Yehowa bu fɔ Israel fe kplɔla madzɔmadzɔwo vevie ŋu kpɔ. Mawu fe gbɔgbɔ ʋã efe nyagblɔɖila wòbia be: “Ðe menye miafe dɔ wònye be, miadze si se la oa?” Esi Yehowa ɖɔ alesi wole wofe ŋusẽ zãm madzemadzee tsitotsito vɔ la, egblɔ nusi ado tso eme na ŋutsu gblẽku mawo ɖi be: “Woado ɣli ayɔ Yehowa, ke matɔ na wo o, eye wòaɣla ŋku me ɖe wo ɣemaɣi le wofe nuwɔna vɔ̃ɖiwo ta.” (Mixa 3:1-4) Aleke gbegbe Yehowa lé fu numadzɔmadzɔwɔwɔ enye si! Ne míagblɔe la, eya ŋutɔ ŋue wowɔe ɖo gbã! Satana yi edzi le alɔme dzodzro ɖem le eŋu fe akpe geɖe enye sia. (Lododowo 27:11) Gakpe ɖe eŋu la, nu madzɔmadzɔ vɔ̃ɖitɔ kekeake si wowɔ ɖe Via ŋu, esi wowui abe hlɔ̃dola ene togbɔ be “mewɔ nuvɔ̃ aɖeke o” la, ɖu dzi na Yehowa vevie ŋutɔ. (Petro I, 2:22; Yesaya 53:9) Edze fã be Yehowa meŋe aɖaba fu amesiwo ŋu wowɔ nu madzɔmadzɔ ɖo la dzi o, eye menye ɖe metsɔ ɖeke le eme na wo hã o.
6 Ke hã ne míekpɔ numadzɔmadzɔwɔwɔ tefe—alo ne wowɔ nusi mesɔ o ɖe mía ŋutɔwo ŋu—la, esɔ be míaɖe alesi gbegbe wòte ɖe mía dzii la afia. Mawu fe nɔnɔme nue wòwɔ mí ɖo, eye numadzɔmadzɔwɔwɔ tsi tre ɖe Yehowa fe nɔnɔme ɖesiaɖe ŋu le go sia go me. (Mose I, 1:27) Ekema nukata Mawu ɖe mɔ numadzɔmadzɔwɔwɔwo le edzi yim ɖo?
Mawu fe Dziɖulanyenye fe Nya La
7 Biabia sia fe ŋuɖoɖo ku ɖe dziɖulanyenye fe nya la ŋu. Abe alesi míekpɔe va yi ene la, Wɔla lae dze be wòanye anyigba la kple nusiwo katã le eme dzi ɖula. (Psalmo 24:1; Nyaɖeɖefia 4:11) Gake wotɔ gbe Yehowa fe dziɖulanyenye le amegbetɔwo fe ŋutinya fe gɔmedzedze. Aleke wòdzɔe? Yehowa de se na ame gbãtɔ, Adam, be megaɖu ati aɖe si le abɔ si nye efe Paradisofe la me fe tsetse o. Ke ne egbe toɖoɖo ɖe? Mawu gblɔ nɛ be: “Ku ke nàku.” (Mose I, 2:17) Se si Mawu de la dzi wɔwɔ mahe fukpekpe aɖeke vɛ na Adam alo srɔ̃a Xawa o. Gake Satana ble Xawa wòxɔ edzi se be Mawu le nane fe mɔ xem ɖe wo madzemadzee. Ne eɖu atia fe tsetse ɖe? Satana gblɔ na Xawa kaŋ be: ‘Miele kuku ge akpɔ o; ke boŋ Mawu nyae bena, gbesigbe ke miaɖu efe ɖe la, miafe ŋkuwo laʋu, eye mianɔ abe Mawu ene, anya nyui kple vɔ̃.’—Mose I, 3:1-5.
8 Le nya siawo me la, menye ɖeko Satana le gbɔgblɔm be Yehowa tsɔ nya vevi aɖe ɣla ɖe Xawa ko evɔ o, ke ele gbɔgblɔm hã be Mawu da alakpa nɛ. Satana kpɔ egbɔ be yemedo nya aɖeke ɖa si ku ɖe alesi wònye nyatefe be Mawue nye dziɖula gãtɔ kekeake ŋu o. Ke boŋ etsi tre ɖe efe se nu nɔnɔ, efe dzedze be wòanyee, kple efe dzɔdzɔenyenye ŋu. Ne míagblɔe bubui la, ele fiafiam be Yehowa mele Efe dziɖulanyenye ŋudɔ wɔm le mɔ dzɔdzɔe kple mɔ nyuitɔ si aɖe vi na Eteviwo nu o.
^ ***sn hadzidzi 96 Midi Ame Siwo Dze La Vevie***
Hadzidzi 96
Midi Ame Siwo Dze La Vevie
(Mateo 10:11-15)
1. Yesu fia ale si míaɖe gbefãe mí.
Ena mɔfiame mí gblɔ be:
‘Afi sia afi si míayi la míadi
’Me si’o le nyatefea dim vevie.
Míado gbe na ’me siwo le afea me;
Míakpe ɖe ame siwo dze ŋu.
Ne ame aɖewo gbe nya nyuia sese,
Míaʋuʋu ke le míaf’afɔ ŋu.’
2. Ame si’o xɔ mí la, xɔ Afetɔ la.
Mawu aʋu wofe dzi me.
Ne dzi fe nɔnɔme nyui le wo si la,
Woasubɔ kpli mí be woakpɔ’agbe.
Míavɔ̃ le nya si míagblɔ ŋu gbeɖe o,
Mawu ŋutɔ akpe ɖe mía ŋu.
Dze nanɔ míafe nya me ne wòadze to
Be ɖokuibɔbɔlawo nasee.
(Kpɔ Dɔw. 13:48; 16:14; Kol. 4:6 hã.)
^ ***be axa 280 mm. 1-4 Gbedasi Si Wòle Be Míaɖe Gbefãe***
Fiaɖufea me Ðeɖe. Aleke míawɔ míafe dɔdasi si nye be míaɖe gbefã Mawu fe Fiaɖufe lae? Míate ŋu atsɔ nyati vovovowo anyɔ amewo fe ɖetsɔlemee le dzeɖoɖowo gɔmedzedze me, gake ele be wòadze fã le ema megbe teti be míafe gbedasia ku ɖe Mawu fe Fiaɖufea ŋu.
Dɔ sia fe akpa vevi aɖee nye mawunyakpukpui siwo ku ɖe Fiaɖufea ŋu xexlẽ alo wo me nyawo yɔyɔ. Ne èle nu fom tso Fiaɖufea ŋu la, kpɔ egbɔ be amesiwo nèle nu fom na la se nusi wòfia gɔme. Ðewohĩ esia abia nu geɖe wu egbɔgblɔ ko be dziɖuɖue Mawu fe Fiaɖufea nye. Asesẽ na ame aɖewo be woabu nane si womate ŋu akpɔ o la be enye dziɖuɖu. Àte ŋu akɔ nu me na wo le mɔ vovovo nu. Le kpɔɖeŋu me, nuheŋusẽ nye nu makpɔmakpɔ, gake ekpɔa ŋusẽ ɖe míafe agbe dzi vevie. Míate ŋu akpɔ Amesi ɖo nuheŋusẽa ɖi o, gake edze fã be enye ŋusẽtɔ gã aɖe. Biblia yɔe be enye “Fia mavɔmavɔtɔ.” (Tim. I, 1:17) Alo àte ŋu abu nuwo ŋu kpli wo be le dukɔ gãwo me la, ame geɖe mede fiadua me kpɔ o alo womekpɔ wofe dziɖula ŋutɔ kpɔ o. Nyadzɔdzɔwo me koe wosea wo ŋu nya le. Nenema ke Biblia, agbalẽ, si wota ɖe gbegbɔgblɔ siwo wu 2,200 me, la na míenya nu tso Mawu fe Fiaɖufea ŋu; ena míenya amesi wotsɔ dziɖuŋusẽa na kple nusi wɔm Fiaɖufea le. Gbetakpɔxɔ si wotana ɖe gbegbɔgblɔ geɖe me wu nyadzɔdzɔgbalẽ ɖesiaɖe fe taɖodzinu koŋ enye be wòanye agbalẽ si “Le Gbefã Ðem Yehowa fe Fiaɖufe,” abe alesi wòdze le efe akpa dzii ene.
Be nàkpe ɖe amewo ŋu woanya nusi Fiaɖufea nye la, àte ŋu ayɔ nusiwo amewo di be dziɖuɖuwo nawɔ na yewo la dometɔ aɖewo: abe woanɔ dedie le ganyawo me, woanɔ ŋutifafa me, woavo tso nuvlowɔwɔ me, woawɔ nu ɖe gbe ɖesiaɖe dolawo ŋu sɔsɔe, woakpɔ agbalẽsrɔ̃nyawo kple lãmesẽnyawo gbɔ ene. Na woakpɔe be Mawu fe Fiaɖufea dzi koe woato akpɔ amefomea fe nudidi siwo sɔ katã gbɔ na wo bliboe.—Ps. 145:16.
Dze agbagba nànyɔ dzodzro ɖe amewo me be wòanye wofe didi be yewoanɔ Fiaɖufe si me Yesu Kristo aɖu Fia le la te. Na woanya be nukunu siwo wòwɔ la nye nusiwo eya si nye Fia le dzifo ava wɔ la fe kpɔɖeŋu sue aɖe ko. Ƒo nu tso nɔnɔme lédziname siwo wòɖe fia ŋu edziedzi. (Mat. 8:2, 3; 11:28-30) Ðe eme be etsɔ efe agbe sa vɔe ɖe mía ta eye eyome Mawu fɔe ɖe tsitre yi makumakugbenɔnɔ me le dzifo. Afimae wòanye Fia aɖu dzi atsoe.—Dɔw. 2:29-35.
^ ***be axa 280 mm. 5-axa 281 mm. 1 Gbedasi Si Wòle Be Míaɖe Gbefãe***
Te gbe ɖe edzi be Mawu fe Fiaɖufea le dzi ɖum fifia tso dzifo. Gake de dzesii be ame geɖe mele nɔnɔme siwo wobu be anɔ anyi le dziɖuɖu sia te la kpɔm o. Lɔ̃ ɖe esia dzi na wo eye nàbia wo be wonya nusi Yesu Kristo gblɔ be anye esia fe dzesi hã. Fia asi dzesi fokpli si dze le Mateo ta 24, Marko ta 13, alo Luka ta 21 la fe akpa aɖewo. Eyome bia nusita Kristo ɖoɖo zi dzi le dzifo ana nɔnɔme siawo nayi edzi le anyigba dzi ɖo la wo. Azɔ he wofe susu yi Nyaɖeɖefia 12:7-10, 12 dzii.
Bene woakpɔ nusi wɔm Mawu fe Fiaɖufea le fe kpeɖodzi ŋutɔŋutɔ aɖe la, xlẽ Mateo 24:14 eye nàfo nu tso Biblia sɔsrɔ̃ fe ɖoɖo si le edzi yim fifia le xexeame godoo ŋu. (Yes. 54:13) Ƒo nu tso suku vovovo siwo me Yehowa Ðasefowo le vi ɖem tsoe—siwo katã wotu ɖe Biblia dzi, eye woxɔa hehe siawo katã femaxee—ŋu na amewo. Ðe eme be hekpe ɖe míafe afeme yi afeme ɖaseɖiɖidɔa ŋu la, míegafiaa Biblia ame ɖekaɖekawo kple fomewo le woawo ŋutɔ fe afeme femaxee le dukɔ siwo wu 230 me. Amegbetɔwo fe dziɖuɖu kae li si ate ŋu awɔ agbalẽsrɔ̃ɖoɖo si keke ta alea, menye na efe dukɔmeviwo ko o ke boŋ na amewo le xexeame godoo? Kpe amewo be woava Fiaɖufe Akpata me, be woade Yehowa Ðasefowo fe takpekpe suewo kple gãawo, be woakpɔ alesi hehexɔxɔ sia le ŋusẽ kpɔm ɖe amewo fe agbenɔnɔ dzii la fe kpeɖodzi.—Yes. 2:2-4; 32:1, 17; Yoh. 13:35.
^ ***sn hadzidzi 101 Míana Woanya Fiaɖufe Nyatefe La***
Hadzidzi 101
Míana Woanya Fiaɖufe Nyatefe La
(Dɔwɔwɔwo 20:20, 21)
1. Ɣeaɖeɣi la, míenya ’le si
Dze Kristotɔ be wòazɔ o.
Kekeli Yehowa na,
Fiaɖufe nyatefea me kɔ.
Míenya Mawu fe lɔlɔ̃nu
Be míasubɔ Teokrasia te,
Ana woanya Yehowa,
Be efe ŋkɔ gã la míakafu ɖaa.
Ðase míaɖi na ’me sia ’me
L’ablɔ dzi kple afewo me.
Dzigbɔɖi me, míafia
Biblia Me nyatefe si naa ’blɔɖe.
Dukɔ’o katã me la míafia Tadedeagu vavãtɔ la.
Míawɔ ɖeka asubɔ Se ɖe
Yehowa nagblɔ be dɔa vɔ.
(Kpɔ Yos. 9:9; Yes. 24:15; Yoh. 8:12, 32 hã.)
^ ***w02 2/1 axa 29 Nyabiabia Siwo Tso Exlẽlawo Gbɔ***
Mele be míaŋlɔ dzitsinya si Mawu na mí hã be o. Wodzia amewo katã kple nusi dzɔ kple esi medzɔ o, nu nyui kple nu gbegblẽ fe seselelãme. (Romatɔwo 2:15) Dzitsinya la gblɔa nusi le dzɔdzɔmenu eye wòsɔ kple nusi mele dzɔdzɔmenu o eye wògblẽa nu la na ame, negbe ɖe nuwɔna gbegblẽwo na wòku atri. Yehowa fe se si wòde na Israel-viwo ku ɖe fometɔ kplikplikpli ɖeɖe ŋu ɖo kpe nya sia dzi. Míexlẽ be: “Migawɔ Egipte-nyigba, si dzi mienɔ la, dzinɔlawo fe nuwɔnawo o, eye migawɔ Kanaan-nyigba, si dzi mekplɔ mi yinae la, dzitɔwo fe nuwɔnawo o, eye migawɔ wofe ɖoɖowo dzi hã o.” (Mose III, 18:3) Kristotɔwo dea asixɔxɔ wofe dzitsinya si wotsɔ Biblia na hehee la ŋu eye womaɖe mɔ nusi nye dukɔwo fe nu nyui kple nu gbegblẽ ŋuti nukpɔsusu totro la nagblẽe o.—Efesotɔwo 4:17-19.
^ ***w09 7/1 axa 9 “Nye Yehowa, Mia Mawu La, Mele Kɔkɔe”***
Kɔkɔenyenye fe sea na Yehowa Mawu fe nuŋububu kple efe mɔwo ŋuti gɔmesese deto aɖe ŋutɔ gasu mía si. Esiawo dometɔ ɖekae nye be, míesrɔ̃e be hafi míate ŋu anɔ fomedodo kplikplikpli me kplii la, ele be míadze agbagba ale si míate ŋui anɔ agbe ɖe efe dzidzenu siwo ku ɖe agbe dzadzɛ nɔnɔ ŋu la nu. (1 Petro 1:15, 16) To dzidzenu mawo me léle ɖe asi dzi la, míate ŋu anɔ agbe le mɔ nyuitɔ kekeake si aɖe vi na mí la nu.—Yesaya 48:17.
^ ***w06 6/15 axa 22-23 “Aleke Gbegbe Nyemehelɔ̃a Wò Se Lae O!”***
13 Gɔmeɖose si le nukufɔfɔ fe sea ŋu la metrɔ o. Yehowa di be ye subɔlawo nanye dɔmenyolawo, vevietɔ na hiãtɔwo. Ne míele dɔme nyom na amewo la, míafe yayrawo hã anɔ agbɔ sɔm ɖe edzi. Yesu gblɔ be: “Mina, eye woana mi, dzidzenu nyui, si wote, eye woʋuʋu wògbã go la, woatsɔ aɖo miafe akɔ; elabena dzidzenu, si mietsɔ dzidze la, eya ke woatsɔ adzidze na miawo hã.”—Luka 6:38.
^ ***w09 9/1 axa 22 Ne Wodze Agɔ Le Dziwò***
Ame aɖewo zãa Biblia me nya aɖewo tsɔ ɖoa kpe edzi be esɔ be yewoawɔ wɔɖenui. Wogblɔna be: “Ðe Biblia megblɔ be ‘ŋku ɖe ŋku tefe, aɖu ɖe aɖu tefe’ oa?” (3 Mose 24:20) Ate ŋu adze abe ɖe “ŋku ɖe ŋku tefe” fe sea de wɔɖenuiwɔwɔ dzi ene. Gake le nyatefe me la, ɖe wòxea mɔ ɖe wɔɖenuiwɔwɔ susumanɔmetɔe nu boŋ. Le mɔ ka nu?
Ne Israel vi aɖe wɔ nuvevi nɔvia aɖe si na nɔvia fe ŋku gbã la, Sea bia be woagbã ŋku na eya hã. Ke hã, womeɖe mɔ na ame si wowɔ nuvevii la loo alo efe fometɔ aɖeke be wòabia hlɔ̃ ame si wɔ nuvevii la o. Sea bia be wòatsɔ nya la ayi ʋɔnudrɔ̃lawo gbɔ bene woakpɔ nyaa gbɔ ale si dze. Nyanya be woahe to na ame ɖe eɖoɖo koŋ ado hlɔ̃ alo awɔ nuvevi ame ta la xea mɔ ɖe wɔɖenuiwɔwɔ nu. Gake menye nya la katãe nye ema o.
^ ***w04 5/15 axa 24 mm. 3 Nya Vevi Siwo Tso Mose fe Agbalẽ Etɔ̃lia Me***
19:27—Se si wode be ‘woagatso ako,’ alo afɔ ɖa dzi o alo ‘woagafɔ ge dzi o’ gɔme ɖe? Edze fã be wode se sia ale be Yudatɔwo nagafɔ wofe ge alo ɖa dzi wòasɔ kple trɔ̃subɔlawo fe nuwɔna aɖewo o. (Yeremya 9:25, 26; 25:23; 49:32) Gake Mawu fe sededea mefia be mele be Yudatɔwo nafɔ wofe ge dzi kura o.—Samuel II, 19:25.
^ ***w08 7/1 axa 21 Ènyaa?***
Ènyaa?
Le Efesotɔwo 2:11-15 la, mɔxenu ŋutɔŋutɔe apostolo Paulo wɔnɛ esime wòfo nu tso gli aɖe si ma Yudatɔwo kple ame siwo menye Yudatɔwo o dome ŋua?
Le lɛta si apostolo Paulo ŋlɔ ɖo ɖe Efesotɔwo me la, egblɔ vovototo si nɔ Israel viwo kple “ame tutɔwo” dome. Egblɔ be “gli” aɖe nɔ anyi “si ma wo dome.” (Efesotɔwo 2:11-15) Paulo nɔ nu fom tso “Se si me sededewo” le si wona to Mose dzi la ŋu, gake esi wòzã nya “gli” la, ate ŋu ana nuxlẽlawo fe susu nayi kpe aɖe si nye dometsonu si nɔ anyi ŋutɔŋutɔ la dzi.
Le fe alafa gbãtɔ Mía Ŋɔli me la, xɔxɔnu vovovowoe nɔ Yehowa fe gbedoxɔ si nɔ Yerusalem la ŋu, eye ame aɖewo koe tea ŋu yia afi mawo. Ame sia ame tea ŋu yia Dukɔwo me tɔwo fe Xɔxɔnu la, gake Yudatɔ kple ame siwo trɔ dzi me zu Yudatɔwo koe tea ŋu yia gbedoxɔa fe xɔxɔnuwo dometɔ ɖe sia ɖe. Adzrala aɖe si wotsɔ atsyɔ̃ɖokpe wɔe si woyɔna be Soreg, si wogblɔ be ekɔkɔ anɔ meta 1.3 la ma Dukɔwo me tɔwo fe Xɔxɔnu la tso xɔxɔnu siawo gbɔ. Le Yudatɔ ŋutinyaŋlɔla Flavius Josephus si nɔ anyi le fe alafa gbãtɔ me fe nya nu la, woŋlɔ nuxlɔ̃amenyawo ɖe gli sia ŋu, ɖewo le Helagbe me, eye ɖewo hã le Latingbe me, be amedzro aɖeke negato mɔxekpɔ la ŋu age ɖe kɔkɔefe la me o.
Woke ɖe Helagbe me nuŋɔŋlɔ siwo le dometsogli sia ŋu la dometɔ aɖe ŋu. Exlẽ be: “Amedzro aɖeke negato mɔxekpɔ si wotɔ ɖe kɔkɔefea ŋu la ŋuti age ɖe eme o. Woawu ame sia ame si woalé be ege ɖe eme la godoo, eye amea ŋutɔe wu eɖokui.”
Anɔ eme godoo be Paulo zã Soreg tsɔ tsi tsitre ɖi na Mose fe Sea fe nubabla si ma Yudatɔwo kple Dukɔwo me tɔwo dome hena ɣeyiɣi didi aɖe la. Yesu fe vɔsakua ɖe Se fe nubabla la ɖa, eye wòto esia dzi ‘mu gli, si ma wo dome la ɖa.’
Nu ka tae zi geɖe la, Israel to 12 ko ŋue wofoa nu tso, evɔ wònye le nyatefe me la, to 13 wonye?
Israel towo alo fomeawo dzɔ tso Yakob, ame si ŋkɔ wova trɔ emegbe be Israel, fe viŋutsuwo me. Viŋutsu 12 woe nɔ blemafofo sia si, wofe ŋkɔwoe nye: Ruben, Simeon, Lewi, Yuda, Dan, Naftali, Gad, Aser, Isaxar, Zebulon, Yosef, kple Benyamin. (1 Mose 29:32–30:24; 35:16-18) Wotsɔ nɔviŋutsu siawo dometɔ 11 fe ŋkɔwo na wofe towo, gake wometsɔ Yosef ŋkɔ na to aɖeke o. Ke boŋ wotsɔ viaŋutsu siwo nye Efrayim kple Manase siwo wobu bliboe be wonye to fe tawo fe ŋkɔwo na to eve. Eya ta Israel towo fe xexlẽme va nye 13. Ekema nu ka tae Biblia foa nu tso to 12 ko ŋu zi geɖe?
Le Israel viwo dome la, woɖe ŋutsu siwo le Lewi toa me ɖe vovo koŋ na subɔsubɔdɔwɔwɔ le Yehowa fe avɔgbadɔa me, eye emegbe le gbedoxɔa me. Eya ta womenyea asrafowo o. Yehowa gblɔ na Mose be: ‘Megatia amewo xlẽ le Lewi to la me o, eye megatsɔ wofe xexlẽme kpe ɖe Israel vi bubuawo tɔ ŋu o; ke boŋ natsɔ nɔfe, si me se la le, kple eŋu nuwo katã ade Lewitɔwo si.’—4 Mose 1:49, 50.
Womena anyigba Lewi viwo le Ŋugbedodonyigbaa dzi hã o. Ke boŋ wona du 48 wo le to vovovoawo me le Israel nyigba katã dzi.—4 Mose 18:20-24; Yosua 21:41.
Susu eve siawo tae zi geɖe la, womeyɔa Lewi toa ŋkɔ ne wole nu fom tso Israel toawo ŋu o. Esia tae Israel to 12 ko ŋue wofoa nu tsoe.—4 Mose 1:1-15.
^ ***w04 8/1 axa 25 mm. 1 Nya Vevi Siwo Tso Mose fe Agbalẽ Enelia Me***
8:25, 26. Be woate ŋu akpɔ Lewi-viwo fe dɔdasiwo gbɔ nyuie, kpakple le tsitsi ta la, wode se na ame tsitsiwo be woaɖe asi le subɔsubɔdɔ sesẽwo wɔwɔ ŋu. Ke hã, woate ŋu alɔ̃ faa akpe ɖe Lewi-vi bubuwo ŋu. Togbɔ be dzudzɔxɔxɔ aɖeke mele Fiaɖufegbefãɖelanyenye ŋu egbea o hã la, nusɔsrɔ̃ vevi aɖe le gɔmeɖose sia me. Ne tsitsi wɔe be Kristotɔ aɖe mate ŋu atsɔ agba aɖewo o la, ate ŋu afo eɖokui ɖe subɔsubɔ si fomevi wòate ŋu awɔ la me.
^ ***w95 3/1 axa 16 Agbenɔnɔ Ðe Míafe Adzɔgbeɖeɖe Nu ‘Gbesiagbe’***
10 Gbã, Paulo gblɔ be míaganye “nu vɔ̃ɖi dzrolawo” o. (Korintotɔwo I, 10:6) Esia ana nàɖo ŋku ɣeyiɣi si me Israel-viwo li liʋiliʋi be mana koe nye nu yewole ɖuɖum la dzi na wò. Yehowa ɖo tegli ɖe wo. Nu ma tɔgbe aɖe dzɔ le Sin-gbedzi, ɣeyiɣi kpui aɖe hafi Israel-viwo gblɔ wofe adzɔgbeɖeɖe na Yehowa. (Mose II, 16:1-3, 12, 13) Gake nɔnɔmeawo to vovo vie. Esi Yehowa na tegliawo zi gbãtɔ la, mehe to na Israel-viwo ɖe wofe liʋiliʋililia ta o. Gake fifia ya nuwo trɔ. “Lã la mekpɔ do le aɖu tame na wo woahayi wo katã ɖu ge avɔ o, tete Yehowa do dzɔmedzoe ɖe dukɔ la ŋu, eye Yehowa na dɔ vɔ̃ɖi aɖe ɖo dukɔ la dome.” (Mose IV, 11:4-6, 31-34) Nukae trɔ le afisia? Esi wozu dukɔ si ɖe adzɔgbe la, wobia akɔnta tso wo si azɔ. Wofe ŋudzedzemakpɔmakpɔ ɖe Yehowa fe nunanawo ŋu na woli liʋiliʋi le Yehowa ŋu, togbɔ be wodo ŋugbe be yewowawɔ nusianu si Yehowa gblɔ gake! Nenema ke liʋiliʋilili le Yehowa fe kplɔ̃ ŋu egbea hã le. Ame aɖewo mekpɔa ŋudzedze ɖe gbɔgbɔmenunana siwo Yehowa nana to “dɔla nutefewɔla kple aɖaŋudzela” la dzi ŋu o. (Mateo 24:45-47) Gake miɖo ŋku edzi be míafe adzɔgbeɖeɖe la bia tso mía si be míatsɔ akpedada aɖo ŋku nusiwo Yehowa wɔ na mí la dzi eye míaxɔ gbɔgbɔmenuɖuɖu si nam Yehowa le.
^ ***w04 8/1 axa 26 mm. 4 Nya Vevi Siwo Tso Mose fe Agbalẽ Enelia Me***
Nusɔsrɔ̃ Siwo Le Eme na Mí:
11:27-29. Mose ɖo kpɔɖeŋu nyui aɖe ku ɖe alesi wòle be míawɔ nui ne mɔnukpɔkpɔwo su ame si le Yehowa fe subɔsubɔdɔ me ŋu. Le esi Mose nadi kafukafu na eɖokui tefe la, edzɔ dzi nɛ boŋ be Eldad kple Medad te nyagbɔgblɔɖi.
^ ***w04 8/1 axa 26 mm. 7 Nya Vevi Siwo Tso Mose fe Agbalẽ Enelia Me***
15:37-41. Susu si tae Israel-viwo de gbo tɔxɛ wofe awuwo nu enye be wòaɖo ŋku edzi na wo be wonye dukɔ si woɖo anyi koŋ ɖe tadedeagu na Mawu kple toɖoɖo efe sededewo ta. Ðe mele be míawo hã míanɔ agbe ɖe Mawu fe dzidzenuwo nu ahato vovo tso xexeame gbɔ oa?
^ ***sn hadzidzi 46 Yehowae Nye Míafe Fia!***
Hadzidzi 46
Yehowae Nye Míafe Fia!
(Psalmo 97:1)
1. Mitsɔ ŋ’tikɔkɔe na Yehowa
’Labe dzifo ɖea ’fe dzɔdzɔenyenye fia.
Dzidzɔha viviwo míadzi na mía Mawu,
Akafu efe nukudɔwo.
(HAXE)
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
2. Ðe gbefã efe ŋutikɔkɔe.
Migblɔ efe xɔname fia gbe sia gbe.
Yehowa ye nye Fia; edze be míakafui.
Mina míadze klo ɖe eŋkume.
(HAXE)
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
3. Eɖo efe dziɖuɖu dzɔdzɔea.
Esi ami na Via, ɖoe fiazikpui dzi.
Ŋu nekpe xexe sia me mawuwo katã.
Yehowa koe dze be woakafu!
(HAXE)
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
Dzifo nekpɔ dzidzɔ, ’Nyigba netso’aseye,
’Labena Yehowa Ma’u zu Fia!
(Kpɔ 1 Kron. 16:9; Ps. 68:20; 97:6, 7 hã.)
^ ***cl axa 121-125 ‘Ðe Mawu Wɔa Nu Madzɔmadzɔa?’***
9 Nusi do tso eme enye be Adam kple Xawa siaa gbe toɖoɖo Yehowa esi woɖu atikutsetse si ŋu wode se ɖo la. Wofe tomaɖomaɖo na wodze na tohehe si nye ku, abe alesi Mawu gblɔe pɛpɛpɛ ene. Satana fe aʋatsokaka la fɔ biabia vevi aɖewo ɖe te. Ðe Yehowa dze nyatefe be wòaɖu amefomea dzia, alo ɖe wòle be amegbetɔ ŋutɔ naɖu eɖokui dzi? Ðe Yehowa le efe dziɖulanyenye ŋudɔ wɔm le mɔ nyuitɔ kekeake nua? Yehowa ate ŋu azã efe ŋusẽkatãtɔnyenye atsrɔ̃ aglãdzela mawo le afima enumake hafi. Gake nya si fɔ ɖe te la ku ɖe Mawu fe dziɖulanyenye ŋu, menye efe ŋusẽ o. Eyata Adam, Xawa, kple Satana tsɔtsrɔ̃ ɖa maɖo kpe Mawu fe dzedze be wòanye dziɖula dzi o. Ðe wo tsɔtsrɔ̃ ɖa agafɔ nya bubu geɖe ɖe te ku ɖe efe dziɖulanyenye ŋu boŋ. Mɔ ɖeka kolia si dzi woato anya nenye be amegbetɔwo ate ŋu aɖu wo ɖokui dzi dzidzedzetɔe, Mawu manɔmee, enye be woaɖe mɔ ɣeyiɣi nava yi.
10 Nukae ɣeyiɣi siwo va yi la ɖe fia? Le fe akpe geɖe siwo va yi me la, amegbetɔwo te dziɖuɖu fomevi vovovowo kpɔ, siwo dometɔ aɖewoe nye ame ɖeka ko si kpɔ ŋusẽ ɖe nuwo dzi fe dziɖuɖu, amehawo fe dziɖuɖu, dziɖuɖu siwo me dukɔa fe kesinɔnuwo nye amewo katã tɔ sɔsɔe, kple dziɖuɖu siwo me womedea vovototo amegãwo kple ame tsɛwo me o eye nunɔamesiwo nye amesiame tɔ. Nusi do tso wo katã me la ɖo kpe nya si Biblia gblɔ kaŋ la fe nyatefenyenye dzi, be: “Amegbetɔ ɖua fia ɖe ame bubuwo dzi hena wofe dzɔgbevɔ̃e.” (Nyagblɔla 8:9) Eyata nya si nyagblɔɖila Yeremya gblɔ la sɔ pɛpɛpɛ be: “Yehowa, menyae be, amegbetɔ fe mɔ kple ŋutsu fe zɔzɔme la menye eya ŋutɔ si me wòle, ne efe azɔlime nato mɔ ɖeka o.”—Yeremya 10:23.
11 Yehowa nya tso gɔmedzedzea me be amegbetɔfomea fe eɖokui si nɔnɔ, alo eɖokui dzi ɖuɖu, ahe fukpekpe manyagblɔwo vɛ. Ekema nu madzɔmadzɔe wònye be wòɖe mɔ nusi ado tso eme godoo la le dodom tso emea? Kura o! Le kpɔɖeŋu me: Tsɔe be ehiã be woawɔ dɔ na viwò bene woada dɔléle aɖe si ate ŋu awui la nɛ. Ènya be viwòa ase veve ne wokoe, eye esia te ɖe dziwò vevie. Le ɣeyiɣi ma ke me la, ènya hã be dɔwɔwɔ na viwòa ana wòatsi agbe eye wòava nɔ lãmesẽ me. Nenema ke Mawu hã nya—eye egblɔe ɖi gɔ̃ hã—be yefe mɔɖeɖe ɖe amegbetɔwo fe dziɖuɖu ŋu ahe vevesese kple fukpekpe aɖewo vɛ. (Mose I, 3:16-19) Gake enya hã be ne yeɖe mɔ amefomea katã kpɔ aglãdzedzea me tsonu gbegblẽwo koe woate ŋu akpɔ gbɔdzɔe tegbee eye gɔmesese nanɔ eŋu. Le mɔ sia nu la, woate ŋu akpɔ nyaa gbɔ tegbee, yi ɖe mavɔmavɔ me.
Amegbetɔwo fe Nutefewɔwɔ fe Nya La
12 Nya sia fe akpa bubu aɖe hã li. Esi Satana nɔ nya tsɔm ɖe Mawu fe dziɖulanyenye fe dzedze kple efe dzɔdzɔenyenye ŋu la, menye ɖeko wòtsi tre ɖe Yehowa fe dziɖulanyenye ŋu ko o; efo nu tsi tre ɖe Mawu subɔlawo fe nutefewɔwɔ hã ŋu. Le kpɔɖeŋu me, de dzesi nya si Satana gblɔ na Yehowa tso ame dzɔdzɔe Hiob ŋu: “Ðe menye wòe tɔ kpɔ ɖe eya ŋutɔ kple efe nuwo katã ŋu godoo oa? Èyra efe afe kpakple efe asinudɔwɔwɔwo, eye efe lãhawo gbagba ɖe anyigba dzi. Ke do asi ɖa, ne nàde asi nusiwo katã le esi la ŋu kpɔ, be magbe wò nya ɖe ŋkuwò me keŋ oa?”—Hiob 1:10, 11.
13 Satana ʋli nya be Yehowa nɔ Efe ametakpɔŋusẽ zãm be yeatsɔ able Hiob nu ne wòasubɔ ye. Esia le fiafiam hã be Hiob fe nutefewɔwɔa nye ameŋkumenuwɔwɔ ko, be nusi wòakpɔ tso Mawu gbɔ ta koe wòle esubɔm ɖo. Satana gblɔ tɔteteɖedzitɔe be ne Mawu fe yayra mele Hiob dzi o la, eya gɔ̃ hã afo fi ade Ewɔla. Satana nya be ame aɖeke mede Hiob nu o elabena enye “ame maɖifɔ, ame dzɔdzɔe kple mawuvɔ̃la, eye wòtsri nu vɔ̃ɖi.” Le esia ta ne Satana te ŋu gblẽ Hiob fe nutefewɔwɔ me la, nukae wòafia na amefomea me tɔ mamlɛawo? Eyata Satana nɔ nya tsɔm ɖe amesiwo katã di be yewoasubɔ Mawu la fe nutefewɔwɔ nɛ ŋu. Nyatefee, Satana keke nyaa ɖe enu hegblɔ na Yehowa be: “Nusiwo katã le amegbetɔ [menye Hiob ɖeɖeko o] si la, atsɔe ana ɖe efe agbe ta.”—Hiob 1:8; 2:4, NW.
14 Ŋutinya ɖee fia be, abe Hiob ene la, ame geɖe yi edzi wɔ nutefe na Yehowa le yometiti me—esi to vovo na nya si Satana gblɔ. Woto wofe nutefewɔwɔ me do dzidzɔ na Yehowa fe dzi, eye esia na Yehowa te ŋu ɖo Satana fe alɔmeɖenya siwo wògblɔ dadatɔe be amegbetɔwo adzudzɔ Mawu subɔsubɔ ne woto nɔnɔme sesẽwo me la ŋu. (Hebritɔwo 11:4-38) Ẽ, amesiwo si dzi fe nɔnɔme nyui le la gbe be yewomatrɔ megbe ade Mawu o. Ne nɔnɔme sesẽtɔwo kekeake mimi wo ɖo gɔ̃ hã la, woyia edzi ɖoa ŋu ɖe Yehowa ŋu ɖe edzi boŋ be wòado ŋusẽ yewo ne yewoado dzi.—Korintotɔwo II, 4:7-10.
15 Gake Yehowa fe ʋɔnu dzɔdzɔe dɔdrɔ̃ yi ŋgɔ wu efe dziɖulanyenye kpakple amegbetɔwo fe nutefewɔwɔ fe nya la ko. Alesi Yehowa drɔ̃ ʋɔnu ame ɖekaɖekawo kple dukɔ blibowo gɔ̃ hã ŋuti nuŋlɔɖi le Biblia me na mí. Ʋɔnu siwo wòadrɔ̃ le etsɔme hã ŋuti nyagblɔɖiwo le eme. Nukata míate ŋu aka ɖe edzi be Yehowa fe ʋɔnudɔdrɔ̃wo le dzɔdzɔe eye woayi edzi anɔ dzɔdzɔe ɣesiaɣi?
^ ***fg axa 15 Nu Kae Nye Mawu Fiaɖufe La?***
4. Nu kawoe dzɔ esime Yesu dze dziɖuɖu gɔme?
Mawu Fiaɖufea dze dziɖuɖu gɔme le fe 1914 me. Afɔ gbãtɔ si Yesu ɖe abe Fia ene lae nye be etsɔ Satana kple efe gbɔgbɔ vɔ̃wo fu gbe ɖe anyigba dzi. Satana do dziku vevie eye wòhe fukpekpewo va anyigba blibo la katã dzi. (Nyaɖeɖefia 12:7-10, 12) Tso ekema dzi la, amefomea fe kuxiwo do gã ɖe edzi ale gbegbe. Aʋawɔwɔwo, dɔwuame, dɔvɔ̃ kple anyigbaʋuʋu siwo tefe kpɔm míele la katã nye “dzesi” be etefe madidi o Fiaɖufea akpɔ anyigba la dzi nyawo gbɔ bliboe.—Xlẽ Luka 21:7, 10, 11, 31.
^ ***ol axa 21 Ðe Subɔsubɔhawo Katã Dzea Mawu Ŋua?***
12 Biblia gblɔ nuxlɔ̃amenya sẽŋu aɖe na amewo be woado le alakpasubɔsubɔ me, be: “Mi amesiwo katã nye nye dukɔ la, mido go tso me, bene miagade ha kplii le efe nuvɔ̃wo me o, eye bena miagaxɔ efe fuwɔame fe ɖeke o.”—Nyaɖeɖefia 18:4, 5.
13 Madidi kura o la, woatsrɔ̃ Babilon Gã, si nye alakpasubɔsubɔ fe xexemefiaɖufe la keŋkeŋ. Biblia gblɔ be: “Le ŋkeke ɖeka dzi la efe fukpekpewo ava edzi: Ku kple konyifafa kpakple dɔwuame, eye woatɔ dzoe wòafiã keŋkeŋ; elabena Afetɔ Mawu, amesi drɔ̃ ʋɔnui la, enye ŋusẽtɔ.” (Nyaɖeɖefia 18:8) Ne míedi be míaxɔ efe fuwɔame fe ɖeke o la, ele be míatso kadodo ɖesiaɖe me kple alakpasubɔsubɔ, míagakpɔ gome aɖeke le nuwɔna, azãɖuɖu, kple dzixɔse siwo medzea Mawu ŋu o la me o. Ŋkubiãnyae. Míafe agbe ɖo afɔku me!—Korintotɔwo II, 6:14-18.
^ ***sn hadzidzi 98 Fiaɖufea Ƒe Nukuwo Wuwu***
Hadzidzi 98
Fiaɖufea Ƒe Nukuwo Wuwu
(Mateo 13:4-8)
1. Oo, mi Yehowa fe kluviwo,
Mi ’me si’o lɔ̃e kple dzi blibo,
Miva Afetɔ la fe dɔa me;
Mizɔ efe afɔɖofe.
Miwu nukuwo vɔvɔ̃manɔmee
Ðe dzi siwo tsea ku la me.
Ne miewɔa dɔ nyuie le gbeadzi la, miakpɔ
Kutsetse nyui si’o kafua Mawu.
2. Nukua ɖewo age ɖe dzi si’o
Sesẽ abe kpe ene dzi.
Togbɔ be woxɔe kple dzidzɔ hã,
Mege ɖe wofe dzi me o.
Ne ŋukeklẽ yɔ wofe dzi me la,
Wotiaa xexemenu’o yome.
Gake nukua fe ɖewo atse ku nyuie
Le anyigba si nyo ŋ’tɔ la dzi.
3. Zi geɖe wò dzidzedzekpɔkpɔ
Tsoa wò agbagbadzedze gbɔ.
Dzigbɔɖi kple lɔlɔ̃ na wo hiã,
Be woaʋu wofe dziwo me.
Nɔ ŋudzɔ, fa tu, nàdo ŋusẽ wo,
Gake tɔ afɔ to sesĩe.
Ke àkpɔ mɔ na nuŋeŋe kple dzidzɔ.
Ðewo blaetɔ̃, ɖewo alafa.
(Kpɔ Mat. 13:19-23; 22:37 hã.)
^ ***sn hadzidzi 45 Yi Ŋgɔgbe!***
Hadzidzi 45
Yi Ŋgɔgbe!
(Hebritɔwo 6:1)
1. Yi ŋgɔgbe, Yi ŋgɔgbe, ɖo ta tsitsi me!
Mía Mawu fe didi wònye be míasu te nyuie.
Nàyi ŋgɔ le subɔsubɔdɔ la me,
Ne nàkpɔ yayra geɖe.
’Me sia ’me fe wɔfe le vevie.
Ye nye dɔ si Yesu do vevie.
Kpɔ mɔ na Mawu be wòalé wò ɖe te.
Ti dzɔdzɔenyenye yome.
2. Yi ŋgɔgbe, Yi ŋgɔgbe ɖaseɖiɖi me!
Míatsɔ nya nyui mavɔ la yi na ame sia ’me.
Míakafu Yehowa Fia la tso dzi me
To gbefãɖeɖedɔa me.
Ne futɔ’o do ŋɔdzi na wò hã,
Mègavɔ̃ o, na woase nya nyuia
Be Mawu Fiaɖufe la va ɖo vavã.
Na nyatefea nadze fãa.
3. Yi ŋgɔgbe, Yi ŋgɔgbe nàdo vevie dɔ.
’Labena dɔ geɖe gali na mí be míawɔ.
Trɔ yi ɖetsɔlemetɔwo katã gbɔ,
Be nàɖo wofe dzi gbɔ.
Tsɔ ɖe le eme na ’me sia ’me,
Kpe ɖe wo ŋu be woayi ŋgɔgbe,
Be nàkpɔ dzidzɔ gbago le dɔ la me;
Yayra geɖewo nàkpɔ.
(Kpɔ Flp. 1:27; 3:16; Heb. 10:39 hã.)


c: text/html

text:
Nusɔsrɔ̃ 8
Nu Ka Tae Mawu Ðe Mɔ Vɔ̃ɖinyenye Kple Fukpekpe Li Ðo?
1. Aleke vɔ̃ɖinyenye dze egɔmee?
Esime Satana da alakpa gbãtɔe vɔ̃ɖinyenye dze egɔme le anyigba dzi. Mawudɔla debliboe Satana nye le gɔmedzedzea me, gake “meli ke ɖe nyatefe la me o.” (Yohanes 8:44) Edi be woatsɔ tadedeagu si Mawu ɖeɖe ko dze na la na ye. Satana ble nyɔnu gbãtɔ Xawa nu wòɖo toe le esi tefe be wòaɖo to Mawu. Adam wɔ ɖeka kple Xawa wogbe toɖoɖo Mawu. Adam fe nuwɔna sia he fukpekpe kple ku vae.
Esi Satana doe ɖe Xawa gbɔ be wòagbe toɖoɖo Mawu la, tsitretsitsi ɖe Mawu fe dziɖulanyenye alo efe ɖofe abe Dzifoʋĩtɔ la ene ŋu gɔmee ma wòdze. Amefomea me tɔ akpa gãtɔ wɔ ɖeka kple Satana, eye wogbe be Mawu naganye yewofe Dziɖula o. Ale wɔ Satana va zu “xexea dzi ɖula.”
2. Ðe kpɔtsɔtsɔ nɔ Mawu fe nuwɔwɔwo ŋua?
Nu siwo katã Mawu wɔ la de blibo. Ŋutete nɔ amegbetɔ kple mawudɔla siwo Mawu wɔ la ŋu be woawɔ efe nudidiwo dzi bliboe. (5 Mose 32:4, 5) Mawu na ablɔɖe mí be míatiae nenye be míawɔ nyui alo vɔ̃. Ablɔɖe sia naa mɔnukpɔkpɔ mí be míaɖee afia be míelɔ̃ Mawu.
3. Nu ka tae Mawu ɖe mɔ fukpekpe li va se ɖe fifia?
Yehowa ɖe mɔ ɖe aglãdzedze ɖe efe dziɖulanyenye ŋu hena ɣeyiɣi aɖe. Nu ka tae? Be wòaɖee afia be dziɖuɖu si me Mawu fe asi mele o la maɖe vi na amewo o. (Nyagblɔla 7:29; 8:9) Nu siwo dzɔ le amegbetɔwo fe ŋutinya me fe 6,000 aɖewoe nye esi la ɖo kpe nya sia fe nyatefenyenye dzi. Amegbetɔwo fe dziɖuɖuwo mete ŋu ɖe aʋawɔwɔ, nu vlo wɔwɔ, nu madzɔmadzɔ wɔwɔ, kple dɔléle ɖa o.
Mawu fe dziɖuɖu hea viɖe geɖe vanae na ame siwo le efe akpa dzi, ke mele nenema le amegbetɔwo fe dziɖuɖuwo ya gome o. (Yesaya 48:17, 18) Etefe madidi o, Yehowa aɖe amegbetɔwo fe dziɖuɖuwo katã ɖa. Ame siwo abɔbɔ wo ɖokui ɖe Mawu fe dziɖuɖu te la koe anɔ anyigba dzi.—Yesaya 11:9.
4. Mɔnukpɔkpɔ kae su mía si le Mawu fe dzigbɔɖi ta?
Satana gblɔ be amegbetɔ aɖeke maɖo to Yehowa nutefewɔwɔtɔe o. Àdi be yeaɖee afia be alakpae efe nya ma nyea? Àte ŋui! Mawu fe dzigbɔɖia na mɔnukpɔkpɔ mí be míaɖee afia nenye be míedi Mawu fe dziɖuɖu loo alo amegbetɔwo tɔ. Ale si míenɔa agbee ye aɖe ame si dzi míele la afia.
5. Aleke míatiae be Mawu nanye míafe Dziɖula?
Míate ŋu atiae be Mawu nanye míafe Dziɖula ne míedi tadedeagu vavãtɔ fe mɔ eye míenɔ agbe ɖe efe mɔfiame siwo wotu ɖe Mawu fe Nya, Biblia, dzi la nu. (Yohanes 4:23) Míate ŋu aɖee afia be míedi kura be Satana nanye míafe dziɖula o ne míefo asa na dunyahehe kple aʋawɔwɔ, abe ale si Yesu wɔe ene.
Satana zãa efe ŋusẽa tsɔ doa agbe gbegblẽ nɔnɔ kple nuwɔna siwo gblẽa nu le ame ŋu ɖe ŋgɔ. Ne míefo asa na nuwɔna mawo la, ɖewohĩ mía xɔlɔ̃wo kple fometɔwo aɖu fewu le mía ŋu alo woatsi tsitre ɖe mía ŋu. (1 Petro 4:3, 4) Gake ehiã be míawɔ nyametsotso. Ðe míade ha kple ame siwo lɔ̃ Mawua? Ðe míaɖo to efe se siwo me nunya kple lɔlɔ̃ le la? Ne míewɔ esiawo la, míaɖee afia be Satana ka aʋatso esi wògblɔ be ame aɖeke maɖo to Mawu fe sedede ne edziwɔwɔ sesẽ o.
Mawu fe lɔlɔ̃ na amefomea na kakaɖedzi mí be vɔ̃ɖinyenye kple fukpekpe nu ayi. Ame siwo ɖenɛ fiana be yewoxɔ nya sia dzi se la anɔ agbe tegbee le anyigba dzi.

robotstxt: allowed

filter: keep


text: 21 Eye mekpɔ dzifo yeye kple anyigba yeye;+ elabena dzifo tsãtɔ kple anyigba tsãtɔ nu va yi,+ eye atsiafu+ megali o.2 Mekpɔ du kɔkɔe, si nye Yerusalem Yeye la hã wòle ɖiɖim tso dzifo gbɔna tso Mawu gbɔ,+ eye wodzrae ɖo abe ŋugbetɔ si wowɔ leke na hena srɔ̃a ene.+3 Eye mese gbe gã aɖe tso fiazikpui la gbɔ wògblɔ be: “Kpɔ ɖa! Mawu fe agbadɔ la le amegbetɔwo gbɔ, eye wòanɔ anyi kpli wo, eye woanye efe dukɔ. Eye Mawu ŋutɔ anɔ anyi kpli wo.+4 Eye atutu aɖatsi sia aɖatsi ɖa le wofe ŋkume,+ eye ku maganɔ anyi akpɔ o,+ konyifafa kple ɣlidodo kpakple vevesese hã maganɔ anyi o.+ Nu siwo nɔ anyi tsã la nu va yi.”5 Eye Ame si bɔbɔ nɔ fiazikpuia+ dzi la gblɔ be: “Kpɔ ɖa! Mele nuwo katã wɔm yeyee.”+ Eye wògagblɔ hã be: “Ŋlɔe, elabena nya siawo nye nyatefenyawo* kple nya vavãwo.”6 Eye wògblɔ nam be: “Wova eme! Nyee nye Alfa kple Omega,* gɔmedzedze kple nuwuwu.+ Ame sia ame si tsikɔ le wuwum la, mana tsi si le sisim tso agbetsidzɔfe lae faa.*+7 Ame sia ame si ɖu dzi la anyi nu siawo fe dome, eye manye efe Mawu, eye eya anye vinye.8 Ke vɔvɔ̃nɔtɔwo, dzimaxɔsetɔwo,+ ŋunyɔnuwɔlawo, amewulawo,+ ahasiwɔlawo,*+ gbɔgbɔyɔlawo, trɔ̃subɔlawo kple aʋatsokalawo+ katã ya la, woakpɔ wo tɔ gome le dzota si me dzokpe le bibim le la me.+ Esia le tsitre ɖi na ku evelia.”+9 Eye mawudɔla adre siwo lé kplu adre siwo me yɔ fũu kple fuwɔame+ adre mamlɛawo ɖe asi la dometɔ ɖeka va gblɔ nam be: “Va mafia ŋugbetɔ la, ame si nye Alẽvi la srɔ̃ la wò.”+10 Eye wòkɔm le gbɔgbɔ la fe ŋusẽ me yi to gã kɔkɔ aɖe dzi, eye wòɖe du kɔkɔe, Yerusalem, si le ɖiɖim tso dzifo tso Mawu gbɔ la fiam,+11 eye Mawu fe ŋutikɔkɔe le eŋu.+ Efe keklẽ le abe kpe xɔasi ŋutɔ aɖe ene, eye wòle dzo dam abe yaspis-kpe si me kɔ abe kristalo ene.+12 Gli kɔkɔ titri aɖe le eŋu, eye agbo wuieve le eŋu, eye mawudɔla wuieve le agboawo nu, eye woŋlɔ Israel-to wuieveawo fe ŋkɔwo ɖe agboawo ŋu.13 Agbo etɔ̃ le ɣedzefe gome, eye agbo etɔ̃ le dziehe gome, agbo etɔ̃ le anyiehe gome, eye agbo etɔ̃ le ɣetoɖofe gome.+14 Woɖo gɔmeɖokpe wuieve na dua fe gli la hã, eye woŋlɔ Alẽvi la fe apostolo+ wuieveawo fe ŋkɔ wuieveawo ɖe wo ŋu.15 Ke ame si le nu fom kplim la lé sikanudzidzeti si le abe aɖa ene la ɖe asi be yeadzidze du la kple efe agbowo kpakple efe gli la.+16 Du la le dzogoe ene me, eye efe didime kple efe kekeme sɔ. Eye wòtsɔ nudzidzeti la dzidze du la: ele stadio akpe wuieve;* efe didime, kekeme kple kɔkɔme sɔ.17 Edzidze efe gli la hã kple amegbetɔ fe nudzidzenu si ganye mawudɔla hã fe nudzidzenu wòle abɔklugui alafa ɖeka blaene vɔ ene.*18 Ke wotsɔ yaspis-kpe+ ɖo efe gli lae, eye du la nye sika dzadzɛ abe ahuhɔ̃e si me kɔ ene.19 Wotsɔ kpe xɔasi ɖe sia ɖe fomevi ɖo atsyɔ̃ na dua fe gɔmeɖoanyi: gɔmeɖokpe gbãtɔ nye yaspis, evelia nye safir, etɔ̃lia nye kalkedon, enelia nye emerald,20 atɔ̃lia nye sardonik, adelia nye sardis, adrelia nye krisolit, enyilia nye beril, asiekelia nye topaz, ewolia nye krisopas, wuiɖekɛlia nye hiakint, eye wuievelia nye ametist.21 Eye agbo wuieveawo nye dzonu wuieve; wotsɔ dzonu ɖeka wɔ agboawo dometɔ ɖe sia ɖe. Eye du la fe ablɔ gã la nye sika dzadzɛ, abe ahuhɔ̃e, si me wokpɔa nu tonɛ ene.22 Nyemekpɔ gbedoxɔ le dua me o, elabena Yehowa* Mawu, Ŋusẽkatãtɔ+ la kple Alẽvi lae nye efe gbedoxɔ.23 Eye du la mehiã ɣe alo ɣleti be woaklẽ ɖe edzi o, elabena Mawu fe ŋutikɔkɔe klẽ ɖe edzi,+ eye Alẽvi lae nye efe akaɖi.+24 Dukɔwo azɔ le efe kekeli me,+ eye anyigbadzifiawo atsɔ wofe ŋutikɔkɔe ava eme.25 Womatu efe agbowo le ŋkeke me akpɔ o, elabena zã mado le afi ma o.+26 Eye woatsɔ dukɔwo fe ŋutikɔkɔe kple bubu ava eme.+27 Ke nu makɔmakɔ ɖe sia ɖe kple ame sia ame si wɔa ŋunyɔnu hekaa aʋatso la mage ɖe eme akpɔ o;+ negbe ame siwo fe ŋkɔ woŋlɔ ɖe Alẽvi la fe agbegbalẽ la me koe age ɖe eme.+


text: 5 Ame sia ame si xɔna sena be Yesue nye Kristo la, Mawu fe vi wònye,+ eye ame sia ame si lɔ̃a ame si na agbe la, elɔ̃a Mawu fe Vi la hã.2 Esia me míedzea sii le be míelɔ̃a Mawu fe viwo,+ ne míelɔ̃a Mawu hewɔa efe sewo dzi.3 Elabena nu si lɔlɔ̃ na Mawu fiae nye esi, be míalé efe seawo me ɖe asi;+ eye efe seawo menye agba o,+4 elabena ame sia ame* si Mawu dzi la ɖua xexea dzi.+ Eye nu si míetsɔ ɖua xexea dzi dzidzedzetɔe lae nye míafe xɔse.+5 Ame kae ate ŋu aɖu xexea dzi?+ Menye ame si xɔe se be Yesue nye Mawu fe Vi lae oa?+6 Yesu Kristo siae nye ame si va to tsi kple ʋu me, menye to tsi ɖeɖe ko me o,+ ke boŋ to tsi kple ʋu me.+ Eye gbɔgbɔ lae le ɖase ɖim,+ elabena gbɔgbɔ lae nye nyatefe la.7 Elabena ɖaseɖila etɔ̃e li:8 gbɔgbɔ la,+ tsi la,+ kple ʋu la;+ eye nu etɔ̃ siawo wɔ ɖeka.9 Ne míexɔa amegbetɔwo fe ɖaseɖiɖi la, ekema Mawu fe ɖaseɖiɖi la lolo wu. Elabena Mawu ŋutɔ le ɖase ɖim le Via ŋu.10 Ame si xɔa Mawu fe Vi la dzi sena la kpɔa ɖaseɖiɖi le eɖokui me. Ame si mexɔa Mawu dzi sena o la doe aʋatsokala,+ elabena mexɔ ɖase si Mawu ɖi le Via ŋu la dzi se o.11 Eye ɖase si woɖi lae nye esi be, Mawu na agbe mavɔ mí,+ eye agbe sia le Via me.+12 Ame si xɔ Vi sia la, agbe sia le esi; ame si mexɔ Mawu fe Vi sia o la, agbe sia mele esi o.+13 Mele nya siawo ŋlɔm na mi, ne miadze sii be agbe mavɔ+ le mi ame siwo xɔa Mawu fe Vi la fe ŋkɔa dzi sena la si.+14 Eye kakaɖedzi sia le mía si le eya amea me be,+ nu sia nu si míabia wòawɔ ɖeka kple efe lɔlɔ̃nu la, aɖo to mí.+15 Eye ne míenya be eɖoa to mí le nu sia nu si biam míele me la, ekema míenya be míakpɔ nu siwo míebia la, elabena eya si mee míebia wo le.+16 Ne ame aɖe kpɔ nɔvia wòle nu vɔ̃ si mekplɔa ame yia ku me o wɔm la, nedo gbe ɖa ɖe eta, eye Mawu ana agbee,+ ɛ̃, ana agbe ame siwo mele nu vɔ̃ si kplɔa ame yia ku me o wɔm la. Nu vɔ̃ aɖe li si kplɔa ame yia ku me.+ Nyemegblɔ be wòaɖe kuku ɖe nu vɔ̃ ma ya ta o.17 Nu madzɔmadzɔ ɖe sia ɖe wɔwɔ nye nu vɔ̃,+ gake nu vɔ̃ aɖe li, si mekplɔa ame yia ku me o.18 Míenyae be ame si nye Mawu fe vi la metsɔa nu vɔ̃ wɔwɔ ɖoa dɔe o, ke boŋ Mawu fe vi* la dzɔa eŋu, eye vɔ̃ɖitɔ la mekpɔa ŋusẽ ɖe edzi o.+19 Míenyae be Mawu me míetso, ke xexe blibo la katã le vɔ̃ɖitɔ la fe ŋusẽ te.+20 Ke míenyae be Mawu fe Vi la va,+ eye wòna nugɔmesese deto mí be míadze si nyatefetɔ la. Eye míele ɖekawɔwɔ me kple nyatefetɔ la,+ to Via Yesu Kristo dzi. Nyatefetɔ lae nye Mawu vavã la kple agbe mavɔ dzɔtsofe la.+21 Vinye lɔlɔ̃awo, mikpɔ mia ɖokui dzi le trɔ̃wo ŋu.+


text:
Ŋutinya 21: Yosef Nɔviŋutsuwo Lé Fui
KPƆ alesi gbegbe ŋutsuvi ma lé blanui, eye mɔkpɔkpɔ bu ɖee la ɖa. Yosef ye nye sia. Fifi laa nɔviaŋutsuwo dzrae na ŋutsu siawo, siwo yina ɖe Egipte la. Woawɔ Yosef kluvii le afima. Nukatae fofoviawo wɔ nu vlo sia? Elabena woʋã ŋu Yosef.
Wo fofo Yakob lɔ̃ Yosef vevie ŋutɔ. Edoa vivi ɖe eŋu ŋutɔ, eyata ena wotɔ awu ʋlaya nyui aɖe nɛ. Esi nɔviaŋutsu tsitsi 10 la kpɔ alesi gbegbe Yakob lɔ̃nɛ la, wode asi ŋuʋaʋã me helé fu Yosef. Gake susu bubu aɖe hã tae wolé fui ɖo.
Yosef ku drɔ̃e eve. Le Yosef fe drɔ̃e eveawo katã me la, nɔviawo bɔbɔ de ta agu nɛ. Esi Yosef lĩ drɔ̃e siawo na nɔviawo la, wofe fulélea nu sẽ ɖe edzi wu tsã.
Gbeɖeka esi Yosef nɔvi tsitsiawo nɔ wo fofo fe alẽwo kplɔm la, Yakob dɔ Yosef be wòayi aɖakpɔ alesi wolii. Esi Yosef nɔviwo kpɔe wògbɔna la, wo dometɔ aɖewo gblɔ be: ‘Mina míawui!’ Ke Ruben, wofe tsitsitɔ kekeake gblɔ be: ‘Ao, migawɔ nu ma o!’ Ðe etefe la, wolé Yosef hetsɔe fu gbe ɖe do fuflu aɖe, si me tsi mele o la me. Emegbe wobɔbɔ nɔ anyi be yewoade adaŋu tso alesi yewoawɔe la ŋu.
Gafofo sia mee ŋutsu aɖewo, siwo nye Ismaeltɔwo la va ɖo afima. Yuda gblɔ na fofoviawo bena: ‘Mina míatsɔe dzra na Ismaeltɔwo.’ Eye wowɔ nenema. Wotsɔ Yosef dzra hexɔ klosalo 20. Vlodoame kple ŋutasesẽ ka gbegbee nye esi!
Nya ka gblɔ ge nɔviaŋutsuawo ala na wo fofo? Wowu gbɔ̃ hetsɔ Yosef fe awu ʋlaya nyui la bliba ɖe ʋu la me. Wotsɔ awu ʋlaya la yi afemee hetsɔ na wo fofo Yakob gblɔ bena: ‘Míefɔ nusia. Lé ŋku ɖe eŋu kpɔ be menye Yosef fe awu ʋlayae o hã.’
Yakob kpɔe be awu lae. Edo ɣli bena: ‘Lã wɔadã aɖe anya wu Yosef.’ Nenema tututu dim Yosef nɔviŋutsuawo le be yewo fofoa nasusu. Yakob lé blanui vevie ŋutɔ. Efa avi ŋkeke geɖe. Gake Yosef meku hafi o. Na míakpɔ nusi dzɔ ɖe eyama dzi le afisi wokplɔe yii la ɖa.
Mose I, 37:1-35.
Nyabiabiawo
- Nukatae Yosef nɔviŋutsuwo ʋã ŋui, eye nukae wowɔ?
- Nukae Yosef nɔviŋutsuwo di be yewoawɔe, gake nya kae Ruben gblɔ?
- Nukae dzɔ esi Ismaeltɔ asitsalawo va yina?
- Nukae Yosef nɔviŋutsuwo wɔ be woana wo fofo nasusui be Yosef ku?
Nyabiabia bubuwo
- Xlẽ Mose I, 37:1-35.
Aleke Kristotɔwo ate ŋu asrɔ̃ Yosef fe kpɔɖeŋu le nuvɔ̃ siwo hamea me tɔwo wɔ la gbɔgblɔ me? (Mose I, 37:2; Mose III, 5:1; Kor. I, 1:11)
Nukae na Yosef nɔviŋutsuwo wɔ alakpanu ɖe eŋu? (Mose I, 37:11, 18; Lod. 27:4; Yak. 3:14-16)
Nukae Yakob wɔ si sɔ kple alesi ko amesiame xaa nui? (Mose I, 37:35)


text:
Nu Kae Nye Mawu Fiaɖufe La?
Ðe nàgblɔ be . . .
enye nane si le míafe dzi mea?
enye tefe aɖe le dzifoa?
dziɖuɖu ŋutɔŋutɔ si le dzifo yea?
NYA SI BIBLIA GBLƆ
“Dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o.”
‘Elabena wodzi vi na mí, eye dziɖuɖu le abɔta nɛ.’
VI KAE ESIA AÐE NA WÒ?
Dziɖuɖu dzɔdzɔe sia ahe nu nyui geɖe vɛ na wò.
—Yesaya 48:17, 18.
Ahe xexe yeye si me lãmesẽ deblibo kple dzidzɔ geɖe le vɛ na wò.
—Nyaɖeɖefia 21:3, 4.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu eve ya teti ta:
Yesu na míenya nu si Mawu Fiaɖufea awɔ na mí. Yesu fia eyomedzelawo be woado gbe ɖa be Mawu fe Fiaɖufe la nava eye woawɔ Mawu fe lɔlɔ̃nu le anyigba dzi. (Mateo 6:9, 10) Nu siwo Yesu wɔ la na míekpɔ ale si gbedodoɖa ma ava emee.
Esime Yesu nɔ anyigba dzi la, ena nuɖuɖu dɔwuitɔwo, eda dɔ na dɔnɔwo, eye wòfɔ ame kukuwo ɖe tsitre! (Mateo 15:29-38; Yohanes 11:38-44) Yesu si woɖo Mawu Fiaɖufea fe Fia la to esia dzi na míekpɔ nu nyui siwo Fiaɖufea ava wɔ na eteviwo le etsɔme.
—Nyaɖeɖefia 11:15.
Nu siwo le dzɔdzɔm le xexea me ɖo kpe edzi be Mawu Fiaɖufea gogo. Yesu gblɔe ɖi be do ŋgɔ teti hafi Fiaɖufea nahe ŋutifafa ava xexea me la, aʋawɔwɔ, dɔwuame kple anyigbaʋuʋu abɔ ɖe anyigba dzi.
—Mateo 24:3, 7.
Míekpɔe be dzesiawo katã le eme vam egbea. Eya ta míate ŋu aka ɖe edzi be Mawu Fiaɖufea ava ɖe fukpekpewo katã ɖa kpuie.
BU NYA SIA ŊU KPƆ
Aleke agbenɔnɔ anɔ le Mawu Fiaɖufea fe dziɖuɖu te?
Biblia ɖo nya sia ŋu le PSALMO 37:29 kple YESAYA 65:21-23.


text:
User talk:Cbrown1023
Cbrown1023, woezɔ ɖe Eʋe Wikipiɖia loo!!
Akpe na nusiwo wòwɔ le Eʋe Wikipiɖia la dzi! Mexɔese be wòkpɔe be Eʋegbe ŋlɔlawo wo me sɔgbɔ ɖe afisia o. Míele mɔ kpɔm be wòateŋu akpe ɖe mía ŋu. Ne wò mese Eʋegbe nyuie aɖe o hã la, megblẽ kroa o. Megavɔ̃ o, mɔxexea ɖeke meli o. Wòateŋu adze nuwo ŋɔŋlɔ gɔme fifia gɔ̃ hã. Ne wòle xaxaa ɖe me la, wòateŋu abiam fãa le afisia .
Ɣesiaɣi wòŋlɔ nua ɖe la, ɖo ŋku dzi na da dzesi sia (~~~~) ɖe eɖome. Esia ada ŋkɔ wò (alo dzesi wò), ŋkekea kpakple gafofoa si neŋlɔe katã ɖe nuŋɔŋlɔawo gɔme.
Míe me kpɔ ŋlɔ kpekpeɖeŋu nyawo haɖeke o. Ne ele kpekpeɖeŋu dim la, biam le afisia alo ne wòse gbe siawo la, kpɔ Wikipiɖia siawo fe kpekpeɖeŋu nyawo ɖa:
Ayekoo na wò! Netsɔ!!
--Natsubee 14:39, 16 Dasiamime 2007 (UTC)


text:
JW LIBRARY
Na Android Zãlawo
JW Library nye Yehowa Ðasefowo fe dɔwɔnu. Biblia vovovowo, agbalẽwo kple agbalẽ gbadzawo hã le edzi hena nusɔsrɔ̃.
Nya Siwo Amewo Biana Edziedzi
JW Library wɔa dɔ le dɔwɔnu siwo gbɔna la dzi:
Mímewɔ ɖoɖo be wòawɔ dɔ le dɔwɔnu siwo gbɔna dzi o:
Wotsɔa gbe yeyewo kpenɛ tso ɣeyiɣi yi ɣeyiɣi. Ne èdi be yeakpɔ gbe vovovo siwo fe agbalẽwo le edzi la, zi Gbegbɔgblɔ dzi.
Android version 4.0 kple esiwo de ŋgɔ wui dzi koe Kingdom Interlinear dzena le.
JW Library fe dɔwɔwɔ nɔa ɖeka le asitelefon, kɔmpiuta kple bubuawo dzi. Gake ɣeyiɣi si woatsɔ nu yeyewo akpe dɔwɔnu siawo dometɔ aɖe dzi nuwo la ate ŋu ato vovo tso bubuawo tɔ gbɔ.


text:
Ŋutinya 45: Yordan Tɔsisi la Tsotso
KPƆ ɖa! Israel-viwo le Yordan-tɔsisia tsom! Gake afikae tsi la le? Esi wònye tsi dzana ŋutɔ le fea fe ɣemaɣi me ta la, tɔ la ɖɔ ŋutɔ aɖabafofo ʋɛ aɖewo va yi. Gake fifia tsi la katã mie! Eye Israel-viwo le etsom le anyigba fufui dzi abe alesi wowɔ le Ƒudzĩe la me ene! Afikae tsia katã yi? Na míakpɔe ɖa.
Esi ɣeyiɣi de be Israel-viwo natso Yordan-tɔsisia la, Yehowa na Yosua gblɔ na ameawo bena: ‘Nunɔlawo nekɔ nubablaɖaka la ne woado ŋgɔ. Ne wofe afɔ ɖo Yordan-tsia me la, tsi la adzudzɔ sisi.’
Eyata nunɔlawo kɔ nubablaɖaka la hexɔ ŋgɔ na ameawo. Esi woɖo Yordan gbɔ la, nunɔlawo ge ɖe tsi la me. Tsi la le sisim sesĩe ŋutɔ, eye wògoglo hã. Gake esi wofe afɔ ka tsia teti ko la, tsi la dzudzɔ sisi! Nukunue wònye! Yehowa xe mɔ na tsi la fe sisi. Kasia tsi aɖeke megale tɔʋe la me o!
Nunɔla, siwo kɔ nubablaɖaka la, yi ɖe tɔ la fe titina. Èkpɔ wo le nɔnɔmetata la mea? Esi wotsi tre ɖe afima la, Israel-viwo katã zɔ tso Yordan-tɔsisi la le anyigba fufui dzi!
Esi amesiame tsoe vɔ la, Yehowa na Yosua gblɔ na ŋutsu sesẽ 12 be: ‘Miyi ɖe tɔ la me afisi nunɔlawo tsi tre ɖo kple nubablaɖaka la. Mifɔ kpe 12 miatu ɖe afisi miatsi le zã sia me la. Eye ne mia viwo abia mi etsɔ megbe be nukae kpe siawo fia hã la, miagblɔ na wo be, tsi la dzudzɔ sisi esime Yehowa fe nubablaɖaka la tso Yordan. Kpeawo aɖo ŋku nukunu sia dzi na mi!’ Yosua hã tu kpe 12 ɖe afisi nunɔlawo tsi tre ɖo le tɔgoa dzi la.
Mlɔeba la, Yosua gblɔ na nunɔla, siwo kɔ nubablaɖaka la bena: ‘Mido go le Yordan la me.’ Esi wodo teti ko la, tɔ la gadze sisi gɔme ake.
Yosua 3:1-17; 4:1-18.
Nyabiabiawo
- Nukunu kae Yehowa wɔ ale be Israel-viwo nate ŋu atso Yordan-tɔsisia?
- Nuwɔna aɖe si bia xɔse kae wòle be Israel-viwo nawɔ ale be woatso Yordan-tɔsisia?
- Nukatae Yehowa gblɔ na Yosua be woafɔ kpe 12 tso tɔa me?
- Nukae dzɔ esi nunɔlawo nya do go le Yordan-tɔsisia me teti ko?
Nyabiabia bubuwo
- Xlẽ Yosua 3:1-17.
Abe alesi nuŋlɔɖia ɖee fia ene la, nukae wòhiã be míawɔ ne míedi be Yehowa nakpe ɖe mía ŋu ahayra mí? (Yos. 3:13, 15; Lod. 3:5; Yak. 2:22, 26)
Aleke Yordan-tɔsisia nɔ hafi Israel-viwo tsoe yi Ŋugbedodonyigbaa dzi, eye aleke esia do Yehowa fe ŋkɔ ɖe dzii? (Yos. 3:15; 4:18; Ps. 66:5-7)
- Xlẽ Yosua 4:1-18.
Taɖodzinu ka tae wofɔ kpe 12 tso Yordan me yi ɖatu ɖe Gilgal ɖo? (Yos. 4:4-7)


text:
ŊKULÉLE ÐE XEXEA ME ŊU
Susuhehe Yi Afrika Dzi
Ame ɖekaɖekawo kple habɔbɔ geɖewo le agbagba dzem be yewoana agbenɔnɔ nade amewo dzi le Afrika. Gake kuxi sesẽwo gakpɔtɔ le fu ɖem na Afrikatɔwo kokoko.
Gbenyiwo Wuwu Manɔsenu
Wowu gbenyi 1,004 le South Africa le fe 2013 me evɔ le fe 2007 me la, gbenyi 13 ko wowu. Togbɔ be ele alea hã la, ɖeko gbenyi fe dzo flelawo gale geɖe wu dim, eye gbenyi fe dzo kilogram ɖeka ate ŋu axɔ asi wu sika kilogram ɖeka. Gbenyi fe dzo ɖeka ate ŋu axɔ dɔlar miliɔn afã.
BU NYA SIA ŊU: Ðe dziɖuɖuwo ate ŋu aɖe sedzimawɔmawɔ ɖa gbe ɖeka?—Yeremiya 10:23.
Zãnuxɔxɔ Siwo Womeʋua Goe O
Dukɔwo Dome Amebabanutsiha bu Ɣedzefe Afrika dukɔwo de xexemedukɔ siwo me zãnuxɔxɔ xɔ afe ɖo wu le la dome. Gake ame siwo si woxɔa zãnu le la dometɔ 90 le 100 me meʋua go zãnuxɔlawo o. Habɔbɔa fe nyanuɖela si le Kenya gblɔ be: “Ewɔ abe dukɔmeviwo mekana ɖe wofe dziɖuɖumegãwo dzi be woate ŋu awɔ nane tso nu fitifiti wɔwɔ ŋu o ene.”
NYA SI BIBLIA GBLƆ: “Zãnunana gbãa ŋku na nukpɔlawo.”—2 Mose 23:8.
Internetzazã Le Afrika
Xexea Me Kadodomɔnuwo Ƒe Habɔbɔ gblɔ be kaka fe 2014 fe nuwuwu naɖo la, Afrikatɔ 20 kloe le 100 me anɔ Internet zãm. Ame siwo le Internet zãm le wofe asitelefonwo dzi le Afrika la dzi ɖe edzi tefe eve ne wotsɔe sɔ kple xexea me katã tɔ le mama dedie nu.


text:
Nu Ka Tae Woyɔ Yesu Be Mawu Ƒe Vi?
Ale si Biblia ɖo eŋui
Mawu meɖe nyɔnu ŋutɔŋutɔ si dzia viwo nɛ o. Gake eyae nye nu gbagbewo katã Wɔla. (Nyaɖeɖefia 4:11) Eya ŋuti woyɔ Adam, amegbetɔ gbãtɔ si Mawu wɔ la, be “
Mawu fe vi” ɖo. (Luka 3:38) Nenema ke Biblia gblɔ be Mawue wɔ Yesu. Ema tae woyɔ Yesu hã be “
Mawu fe Vi” ɖo. (Yohanes 1:49)
Mawu wɔ Yesu hafi va wɔ Adam. Apostolo Paulo gblɔ tso Yesu ŋu be: “
Eyae nye Mawu makpɔmakpɔ la fe nɔnɔme, nuwɔwɔwo katã fe ŋgɔgbevi la.” (Kolosetɔwo 1:15) Yesu dze agbenɔnɔ gɔme xoxoxo hafi wova dzii ɖe lãnuɖunu me le Betlexem. Le nyatefe me la, Biblia gblɔ be Yesu “
dzɔɣi tso tititi le gbe aɖe gbe ʋĩ ke.” (Mixa 5:1) Yesu, ame si nye Mawu fe Vi gbãtɔ, nye gbɔgbɔmenuwɔwɔ le dzifo hafi wova dzii wònye amegbetɔ nɔ anyigba dzi. Yesu ŋutɔ gblɔ be: “
Meɖi tso dzifo va.”—Yohanes 6:38; 8:23.


text:
Afi Kae Abosam Le?
Ale si Biblia ɖo eŋui
Esi wònye gbɔgbɔmenuwɔwɔe Abosam nye ta la, enɔa xexe aɖe si womate ŋu akpɔ kple ŋku o me. Gake menye dzo mavɔ mee tefe sia nye o. Menye tefe aɖe si wònɔa funyafunya wɔm ame vɔ̃ɖiwo le abe ale si wòdze le nɔnɔmetata si le nyati sia me la me ene o.
“Aʋa dzɔ le dzifo”
Ɣeaɖeɣi la, Satana Abosam tea ŋu yia afi sia afi si dzroe le gbɔgbɔmexexea me faa, eye etea ŋu nɔa mawudɔla wɔnutefewo dome woyina ɖe keke Mawu ŋkume ke gɔ̃ hã. (Hiob 1:6) Gake Biblia gblɔe ɖi be aʋa adzɔ “le dzifo” eye woatsɔ Satana afu “gbe ɖe anyigba” dzi. (Nyaɖeɖefia 12:7-9) Biblia fe ɣeyiɣikɔntabubu kple xexemenudzɔdzɔwo siaa ɖo kpe edzi be wowɔ aʋa sia vɔ. Fifia Abosam va tsi anyigba fe nutowo me.
Ðe esia fia be Abosam fe nɔfe le míafe anyigba fe tefe aɖe koŋua? Le kpɔɖeŋu me, wogblɔ tso blemadu Pergamo ŋu be enye “afi si Satana fe fiazikpui le” kple “afi si Satana le.” (Nyaɖeɖefia 2:13) Anɔ eme godoo be nu si koŋ nya siawo fiae nye ale si trɔ̃subɔsubɔ xɔ afe ɖe du ma me blibaa. Biblia gblɔ be Abosam le “anyigba dzi nɔlawo fe fiaɖufewo katã” dzi ɖum, eya ta menɔa anyigba fe tefe aɖe si woate ŋu akpɔ kple ŋku o, ke boŋ ele anyigba fe nutowo me eye woxe mɔ ɖe enu be nuto ma me ko wòanɔ.


text:
Kpekpeɖeŋu Na Ƒomea
Ƒomea ate ŋu anye afi si lɔlɔ̃ le kple afi si woakpɔ gbɔdzɔe tso gbe sia gbe fe nuteɖeamedziwo si me le. Àte ŋu ana wò fomea nanɔ alea tututu ne èwɔna ɖe Biblia fe aɖaŋuɖoɖowo dzi.
Srɔ̃tɔwo Kple Dzilawo
Tɔtrɔ Siwo Vidzidzi Hena Vaa Srɔ̃ɖeɖe Me
Ðe vihehe ate ŋu ana miafe srɔ̃ɖekadodoa me nagasẽ ɖe edzia?
Sɔhɛwo
Ale Si Nànɔ Te Ðe Akogotsitsi Nu
Nu si akogotsitsi enuenu gblẽna le ame ŋu sɔ kple nu si sigarɛt-ti 15 nono gbe sia gbe gblẽna le ame ŋu. Aleke nàwɔ afo asa na sese le ɖokuiwò me be wogblẽ ye ɖi yetsi akogo?
Aleke Mawɔ Aɖu Nye Dziku Dzi?
Mawunyakpukpui atɔ̃ aɖewo ate ŋu akpe ɖe ŋuwò nàwɔ nu tufafatɔe ne ame aɖe do dziku na wò.
Ɖeviwo
Rahab Wɔ Ðe Wofe Nyawo Dzi
Zã dɔdeasi sia tsɔ kpe ɖe Biblia me ŋutinyawo fe nɔnɔmetata kple Yeriko-gliwo fe mumu fe ŋutinya ŋu nàtsɔ afia nu vevi aɖewo viwòwo tso ŋutinya sia me.


text:
Mawu Fiaɖufea Le Dzi Ðum!
Ame miliɔn geɖewo le dzidzɔ kple dedienɔnɔ kpɔm le Mawu fe dziɖuɖu debliboa te. Àdi be yeanye efe dukɔmevia?
Lɛta Si Tso Dɔdzikpɔha La Gbɔ
Nu kawoe ɖo kpe edzi be nya ʋãme siwo C. T. Russell ɖe gbefãe na Betel fomea le October 2, 1914 dzi la nye nyatefe?
TA 1
‘Wò Fiaɖufe Neva’
Yesu fo nu tso Mawu Fiaɖufea ŋu wu nu bubu ɖe sia ɖe. Ɣekaɣi wòava, eye aleke wòavae?
TA 2
Wodzi Fiaɖufea Le Dzifo
Ame kawoe kpe ɖe Kristo fe ame siwo le anyigba dzi ŋu wonɔ dzadzraɖoɖi hafi wodzi Fiaɖufea? Nu kawoe ɖee fia be dziɖuɖu ŋutɔŋutɔe Fiaɖufea nye?
AKPA GBÃTƆ
Fiaɖufea Ŋuti Nyatefea
—Gbɔgbɔmenuɖuɖu Nana Mawu Ƒe Amewo
Mawu fe amewo xɔa gbɔgbɔmenumekɔkɔ vivivi. Mɔ ka dzie nèto hafi xɔ nyatefea ŋuti sidzedzea?
AKPA EVELIA
Fiaɖufea Ŋuti Gbefãɖeɖedɔa
—Gbefãɖeɖe Nya Nyuia Le Xexea Me Katã
Yesu gblɔe ɖi be gbefãɖeɖedɔa akeke ta le mɔ ɖedzesi aɖe nu le ŋkeke mamlɛawo me. Aleke efe nyagblɔɖia le eme vamee?
AKPA ETƆ̃LIA
Fiaɖufea Ƒe Dzidzenuwo
—Mawu Ƒe Dzɔdzɔenyenye Didi
Le akpa sia me la, àkpɔ ale si Mesia Fiaɖufea le eyomedzelawo ŋu kɔm.
Akpa Enelia
Fiaɖufea Ƒe Aʋadziɖuɖuwo
—Nya Nyuia Ta Ʋiʋli Le Se Nu
Le akpa sia me la, àkpɔ ale si dziɖuɖu siwo Yehowa Ðasefowo kpɔ le senyawo me la ɖo kpe edzi be Mawu Fiaɖufea nye nu ŋutɔŋutɔe.
AKPA ATƆ̃LIA
Fiaɖufea Ƒe Hehenaɖoɖowo
—Hehenana Fia La Teviwo
Le akpa sia me la, àkpɔ ale si hehenaɖoɖo siwo Yehowa fe habɔbɔa wɔ la nye kpeɖodzi be Mawu Fiaɖufea le dzi ɖum fifia vavã.
AKPA ADELIA
Fiaɖufea Ƒe Kpekpeɖeŋunaɖoɖowo
—Tadeagufewo Tutu Kple Kpekpeɖeŋunana Le Hiãɣi
Le akpa sia la, àkpɔ ale si xɔtudɔ kple kpekpeɖeŋunadɔ siwo Yehowa Ðasefowo wɔna la ɖo kpe edzi be Yesu fe Fiaɖufea le dzi ɖum vavã.
AKPA ADRELIA
Fiaɖufea Ƒe Ŋugbedodowo
—Nuwo Katã Wɔwɔ Yeyee
Le akpa sia la, àkpɔ ale si Mawu Fiaɖufe awɔ Mawu fe ŋugbedodo siwo nye be yeaɖe vɔ̃ɖinyenye ɖa ahatrɔ anyigba wòazu paradiso la dzii.


text:
‘Gblɔe Na Mí, Ɣekaɣie Nu Siawo Adzɔ?’
“Nu kae anye wò anyinɔnɔ kple nuɖoanyi sia fe nuwuɣi la fe dzesi?”
1. Abe apostoloawo ene la, nu kae míedi vevie be míanya?
YESU fe anyigbadzisubɔsubɔdɔa nɔ efe nuwuwu gogom, eye efe nusrɔ̃lawo di vevie be yewoanya ale si nuwo ava nɔ le etsɔme. Eya ta ŋkeke ʋɛ aɖewo do ŋgɔ na Yesu fe ku la, efe apostolo ene va biae be: “Ɣekaɣie nu siawo adzɔ, eye nu kae anye wò anyinɔnɔ kple nuɖoanyi sia fe nuwuɣi la fe dzesi?” (Mat. 24:3; Marko 13:3) Yesu ɖo eŋu kple nyagblɔɖi si lɔ nu geɖe ɖe eme, si woŋlɔ ɖe Mateo ta 24 kple 25. Yesu gblɔ nudzɔdzɔ ɖedzesi geɖe ŋu nya ɖi le efe nyagblɔɖi ma me. Nya siwo wògblɔ la le vevie ŋutɔ na mí, elabena míawo hã míedi vevie be míanya ale si etsɔme ava nɔ.
2. (a) Esi feawo va nɔ yiyim la, nu kawo gɔmee míedi vevie be míase nyuie wu? (b) Biabia etɔ̃ kawo mee míadzro?
2 Esi feawo va nɔ yiyim la, Yehowa subɔlawo srɔ̃ nu tso Yesu fe nyagblɔɖi siwo ku ɖe ŋkeke mamlɛawo ŋu la ŋuti eye wodo gbe ɖa na Mawu hena wo gɔme sese. Wodi vevie be yewoase ɣeyiɣi si me Yesu fe nyawo ava eme la gɔme nyuie wu. Biabia etɔ̃ siwo gbɔna me dzodzro ana míakpɔ gɔmesese yeye siwo su mía si: Ɣekaɣie “xaxa gã” la adze egɔme? Ɣekaɣie Yesu adrɔ̃ ʋɔnu amewo be wonye “alẽwo” alo “gbɔ̃wo”? Ɣekaɣie Yesu ‘ava,’ ava ɖo, alo atrɔ agbɔ?—Mat. 24:21; 25:31-33.
ƔEKAƔIE XAXA GÃ LA ADZE EGƆME?
3. Tsã la, aleke míesusu tso xaxa gã la ŋu?
3 Míesusui tsã be xaxa gã la dze egɔme le fe 1914 me esi Xexemeʋa I dze egɔme, eye be Yehowa ‘tso ŋkeke mawo dzi’ esi aʋaa ke le fe 1918 me ale be mɔnukpɔkpɔ nasu amesiamina susɔeawo si be woaɖe gbefã nya nyuia na dukɔwo katã. (Mat. 24:21, 22) Míekpɔ mɔ be le gbefãɖeɖedɔ sia fe nuwuwu la, woatsrɔ̃ Satana fe xexea. Eya ta míesusui tsã be xaxa gã la anɔ akpa etɔ̃ me: Adze egɔme (fe 1914-1918), woatso xaxaŋkekeawo dzi (tso fe 1918 dzi heyina), eye wòawu enu le Harmagedon me.
4. Nu kae míeva de dzesi ku ɖe Yesu fe nyagblɔɖi si ku ɖe ŋkeke mamlɛawo ŋu la ŋuti?
4 Gake esi míegbugbɔ lé ŋku ɖe Yesu fe nyagblɔɖi si ku ɖe ŋkeke mamlɛawo ŋu ŋuti nyuie la, míekpɔe be efe akpa aɖewo ava eme zi eve. (Mat. 24:4-22) Eva eme zi gbãtɔ le Yudea le fe alafa gbãtɔ M.Ŋ. me, eye agava eme le mɔ si lolo wu nu le xexea me godoo le míafe ŋkekea me. Esia na míekpɔe be ehiã be míawɔ asitɔtrɔ le ale si míese nyagblɔɖia fe akpa aɖewo gɔmee ŋu. *
5. (a) Ɣeyiɣi sesẽ kae dze egɔme tso fe 1914 me? (b) Ƒe alafa gbãtɔ M.Ŋ. fe ɣeyiɣi kae xaxaɣi siawo sɔ kple?
5 Míeva kpɔe be menye fe 1914 mee xaxa gã la fe akpa gbãtɔa dze egɔme o. Aleke míewɔ nya? Elabena Biblia me nyagblɔɖiwo ɖee fia be menye dukɔwo dome ʋa ye anye xaxa gã la fe gɔmedzedze o, ke alakpasubɔsubɔhawo dzi dzedze boŋ ye. Eya ta nu siwo dzɔ le fe 1914 me la menye xaxa gã la fe gɔmedzedze o, ke boŋ “fuɖuame fe gɔmedzedze” wònye. (Mat. 24:8) “Fuɖuame” sia sɔ kple nu siwo dzɔ le Yerusalem kple Yudea tso fe 33 M.Ŋ. va se ɖe fe 66 M.Ŋ. me.
6. Nu kae aɖee afia be xaxa gã la dze egɔme?
6 Nu kae aɖee afia be xaxa gã la dze egɔme? Yesu gblɔ ɖi be: ‘Ne miekpɔ ŋunyɔnu si ahe afedozuzu vɛ la le tsitre ɖe kɔkɔefe la, abe ale si wogblɔe to nyagblɔɖila Daniel dzi ene la, (nuxlẽla newɔ gɔmesese ŋu dɔ) ekema ame siwo le Yudea la nasi ayi towo dzi.’ (Mat. 24:15, 16) Le emevava gbãtɔa me la, ŋunyɔnu la va ‘le tsitre ɖe kɔkɔefe la’ esime Roma-ʋakɔ (si nye “ŋunyɔnu” la) va dze Yerusalem kple efe gbedoxɔa (si nye kɔkɔefe le Yudatɔwo ŋkume) dzi le fe 66 M.Ŋ. me. Le emevava evelia si lolo wu me la, ne Dukɔ Ƒofuawo (si nye egbegbe “ŋunyɔnu” la) va dze Kristodukɔa (si nye kɔkɔefe le ame siwo bua wo ɖokuiwo Kristotɔwoe ŋkume) kple Babilon Gã la fe akpa susɔeawo dzi la, ɣemaɣie ŋunyɔnu la ‘anɔ tsitre ɖe kɔkɔefe la.’ Wogafo nu tso amedzidzedze sia ŋu le Nyaɖeɖefia 17:16-18. Nudzɔdzɔ mae anye xaxa gã la fe gɔmedzedze.
7. (a) Aleke ‘ŋutilã aɖewo kpɔ ɖeɖe’ le fe alafa gbãtɔ me? (b) Nu kae míakpɔ mɔ be adzɔ le etsɔme?
7 Yesu gblɔ ɖi hã be: “Woatso ŋkeke mawo dzi.” Nyagblɔɖi sia va eme zi gbãtɔ le fe 66 M.Ŋ. me esime Roma-ʋakɔa ‘tsò wofe amedzidzedzea dzi.’ Ɣemaɣie Kristotɔ amesiamina siwo nɔ Yerusalem kple Yudea la si dzo ale be wofe ‘ŋutilã kpɔ ɖeɖe,’ alo wotsi agbe. (Mixlẽ Mateo 24:22; Mal. 3:17) Eya ta nu kae míakpɔ mɔ be adzɔ le xaxa gã si gbɔna me? Yehowa ‘atsò’ Dukɔ Ƒofuawo fe amedzidzedzea ‘dzi’ ale be woagatsrɔ̃ subɔsubɔ vavãtɔ akpe ɖe alakpasubɔsubɔ ŋu o. Esia awɔe be Mawu fe amewo akpɔ ɖeɖe.
8. (a) Nu kawoe adzɔ le xaxa gã la fe akpa gbãtɔa megbe? (b) Anɔ eme be ɣekaɣie ame 144,000 la dometɔ mamlɛtɔ axɔ efe dzifofetu la? (Kpɔ dzesidenyaa.)
8 Nu kawoe adzɔ le xaxa gã la fe akpa gbãtɔa megbe? Yesu fe nyawo ɖee fia be dometsotso aɖe anɔ ɣeyiɣi ma kple Harmagedon fe gɔmedzedze dome. Nu kawoe adzɔ le dometsotso ma me? Míakpɔ ŋuɖoɖoa le Xezekiel 38:14-16 kple Mateo 24:29-31. (Mixlẽe.) * Ema megbe Harmagedon-ʋa, si nye xaxa gã la fe akpa mamlɛa, adzɔ, eye esia sɔ kple Yerusalem tsɔtsrɔ̃ le fe 70 M.Ŋ. me. (Mal. 3:19) Esi xaxa gã si gbɔna awu enu ɖe Harmagedon-ʋa me ta la, anye xaxa si anɔ etɔxɛ, si tɔgbi aɖeke “meva kpɔ tso xexea fe gɔmedzedze va se ɖe fifia o.” (Mat. 24:21) Ema megbe la, Kristo fe Ƒe Akpe Ðeka Dziɖuɖua adze egɔme.
9. Ŋusẽ kae Yesu fe nyagblɔɖi si ku ɖe xaxa gã la ŋu kpɔna ɖe Yehowa fe amewo dzi?
9 Xaxa gã la ŋuti nyagblɔɖi sia doa ŋusẽ mí ŋutɔ. Nu ka tae? Elabena enaa kakaɖedzi mí be kuxi ka kee Yehowa fe amewo abe fufofo ene ɖado goe o, míatsi agbe le xaxa gã la me godoo. (Nyaɖ. 7:9, 14) Ƒo wo katã ta la, dzi dzɔa mí, elabena Yehowa aʋli efe dziɖulanyenye ta eye wòakɔ efe ŋkɔ kɔkɔea ŋu le Harmagedon me.—Ps. 83:19; Eze. 38:23.
ƔEKAƔIE YESU ADRƆ̃ ƲƆNU AMEWO BE WONYE ALẼWO ALO GBƆ̃WO?
10. Tsã la, ɣekaɣie míesusu be woadrɔ̃ ʋɔnu amewo be wonye alẽwo alo gbɔ̃wo?
10 Azɔ mina míadzro ɣeyiɣi si me Yesu fe nyagblɔɖia fe akpa bubu—alẽwo kple gbɔ̃wo ŋuti lododoa—ava eme la me. (Mat. 25:31-46) Míesusui tsã be ʋɔnudɔdrɔ̃ amewo be wonye alẽwo alo gbɔ̃wo ayi edzi le ŋkeke mamlɛawo katã me, tso fe 1914 dzi yina. Míefo nya ta be woabu ame siwo gbe Fiaɖufegbedeasia eye woku do ŋgɔ na xaxa gã la be wonye gbɔ̃wo—ame siwo si tsitretsitsi fe mɔkpɔkpɔ megale o.
11. Nu ka tae míate ŋu agblɔ be menye fe 1914 mee Yesu dze ʋɔnudɔdrɔ̃ amewo gɔme be wonye alẽwo alo gbɔ̃wo o?
11 Le fe 1995 me la, Gbetakpɔxɔ gbugbɔ dzro Mateo 25:31 me, afi si gblɔ be: “Ne Amegbetɔvi la va ɖo le efe ŋutikɔkɔe me, eye mawudɔlawo katã kpe ɖe eŋuti la, ekema abɔbɔ anɔ anyi ɖe efe ŋutikɔkɔe fiazikpui la dzi.” Gbetakpɔxɔa ɖe eme be, Yesu va zu Mawu Fiaɖufea fe Fia le fe 1914 me, gake mebɔbɔ ‘nɔ anyi ɖe ŋutikɔkɔe fiazikpui la dzi’ hedrɔ̃ ʋɔnu “dukɔwo katã” o. (Mat. 25:32; tsɔe sɔ kple Daniel 7:13.) Nenɔ susu me na mí be, alẽwo kple gbɔ̃wo ŋuti lododoa ku ɖe dɔ si Yesu awɔ abe Ʋɔnudrɔ̃la ene la koŋ ŋu. (Mixlẽ Mateo 25:31-34, 41, 46.) Esi Yesu medze ʋɔnudɔdrɔ̃ dukɔwo katã gɔme le fe 1914 me o ta la, mate ŋu anye fe ma mee wòdze ʋɔnudɔdrɔ̃ amewo abe alẽwo alo gbɔ̃wo ene gɔme o. * Ke ɣekaɣie Yesu adze ʋɔnudɔdrɔ̃a gɔme?
12. (a) Ɣekaɣie Yesu adrɔ̃ ʋɔnu dukɔwo katã zi gbãtɔ? (b) Nudzɔdzɔ kawo ŋue wofo nu tsoe le Mateo 24:30, 31 kple Mateo 25:31-33, 46?
12 Yesu fe nyagblɔɖi si ku ɖe ŋkeke mamlɛawo ŋu ɖee fia be, adrɔ̃ ʋɔnu dukɔwo katã zi gbãtɔ ne wotsrɔ̃ alakpasubɔsubɔhawo vɔ megbe. Abe ale si wòdze le memama 8 lia me ene la, wofo nu tso nu siwo adzɔ ɣemaɣi la dometɔ aɖewo ŋu le Mateo 24:30, 31. Ne èdzro kpukpui mawo me la, àkpɔe be nudzɔdzɔ siwo Yesu gblɔ ɖi la de sɔsɔ ge kple esiwo ŋu wòfo nu tsoe le alẽwo kple gbɔ̃wo ŋuti lododoa me. Le kpɔɖeŋu me, Amegbetɔvi la ava ɖo le efe ŋutikɔkɔe me eye mawudɔlawo akpe ɖe eŋuti; woafo towo kple dukɔwo katã nu fu; ame siwo wòdrɔ̃ ʋɔnui be wonye alẽwo la ‘afɔ wofe tawo dzi’ elabena woakpɔ “agbe mavɔ.” * Ame siwo wòadrɔ̃ ʋɔnui be wonye gbɔ̃wo la “afo akɔta le konyifafa ta,” esi wokpɔe be yewo yina ‘tsɔtsrɔ̃ mavɔ me’ ta.—Mat. 25:31-33, 46.
13. (a) Ɣekaɣie Yesu adrɔ̃ ʋɔnu amewo be wonye alẽwo alo gbɔ̃wo? (b) Ŋusẽ kae gɔmesese sia kpɔna ɖe míafe subɔsubɔdɔa dzi?
13 Eya ta míafo nya ta be, xaxa gã la mee Yesu adrɔ̃ ʋɔnu dukɔwo katã le be wonye alẽwo loo alo gbɔ̃wo. Eyome le xaxa gã la fe nuwuwu le Harmagedon me la, ‘woatsrɔ̃’ ame siwo le abe gbɔ̃wo ene la keŋkeŋ tegbee. Ŋusẽ kae gɔmesese sia kpɔna ɖe míafe subɔsubɔdɔa dzi? Ekpena ɖe mía ŋu míekpɔa ale si gbegbe gbefãɖeɖedɔa le vevie la dzea sii. Va se ɖe esime xaxa gã la nadze egɔme la, mɔnukpɔkpɔ kpɔtɔ le ʋuʋu ɖi na amewo be woatrɔ wofe susu ava zɔ mɔ xaxɛ “si kplɔa ame yia agbe me” la dzi. (Mat. 7:13, 14) Enye nyatefe be amewo ate ŋu aɖe alẽwo fe nɔnɔme alo gbɔ̃wo fe nɔnɔme afia fifia. Gake ele be míaɖo ŋku edzi be xaxa gã la mee woadrɔ̃ ʋɔnu amewo le ŋutɔŋutɔ be wonye alẽwo alo gbɔ̃wo. Eya ta susu nyuiwo li siwo tae wòle be míayi edzi ana mɔnukpɔkpɔ ame geɖe ale si nu míate ŋui be woase Fiaɖufegbedeasia eye woawɔ edzi.
ƔEKAƔIE YESU AVA, AVA ÐO, ALO ATRƆ AGBƆ?
14, 15. Mawunyakpukpui ene kawoe fo nu tso Kristo fe vava le etsɔme abe Ʋɔnudrɔ̃la ene ŋu?
14 Ðe Yesu fe nyagblɔɖia me dzodzro yi ŋgɔe na wòva hiã be míatrɔ gɔmesese si le mía si ku ɖe ɣeyiɣi si nudzɔdzɔ vevi bubu aɖewo ava eme ŋua? Ŋuɖoɖoa dze le nyagblɔɖia ŋutɔ me. Mina míakpɔe ɖa.
15 Nu siwo adzɔ le ŋkeke mamlɛawo kple xaxa gã si gbɔna me dzi koŋ ye Yesu fe nyagblɔɖi si le Mateo 24:29–25:46 la he susu yi. Le mawunyakpukpui mawo me la, Yesu fo nu tso ale si ‘wòava,’ ava ɖo, alo atrɔ agbɔ ŋu zi gbɔ zi enyi. * Egblɔ tso xaxa gã la ŋu be: “Woakpɔ Amegbetɔvi la le dzifolilikpowo dzi gbɔna.” “Mienya ŋkeke si dzi miafe Afetɔ la ava o.” “Amegbetɔvi la gbɔna le gafofo si miesusu be eya dzie wòava o la dzi.” Eye Yesu gblɔ le efe lododo si ku ɖe alẽwo kple gbɔ̃wo ŋu me be: “Amegbetɔvi la va ɖo le efe ŋutikɔkɔe me.” (Mat. 24:30, 42, 44; 25:31) Mawunyakpukpui ene siawo katã ku ɖe Kristo fe vava le etsɔme abe Ʋɔnudrɔ̃la ene ŋu. Yesu fe nyagblɔɖia fe akpa kae míakpɔ efe vava ŋu nya ene susɔeawo le?
16. Mawunyakpukpui bubu kawo mee wofo nu tso Yesu fe vava ŋu le?
16 Yesu gblɔ tso kluvi nutefewɔla kple aɖaŋudzela la ŋu be: “Dzidzɔtɔe kluvi ma anye ne efe afetɔ trɔ gbɔ [alo “va,” Rbi8 fe etenuŋɔŋlɔ] va kpɔe be ele ewɔm nenema!” Yesu gblɔ le ɖetugbui leafeawo ŋuti lododoa me be: “Esi woyina [amia dze] ge la, ŋugbetɔsrɔ̃ la va ɖo.” Le talentoawo ŋuti lododoa me la, Yesu gblɔ be: “Le ɣeyiɣi didi aɖe megbe la, kluvi mawo fe afetɔ gbɔ [alo “va,” Kingdom Interlinear].” Eye le lododo ma ke me la, afetɔ la gblɔ be: “Ne metrɔ gbɔ [alo “va,” Int] la, maxɔ nye nu.” (Mat. 24:46; 25:10, 19, 27) Ɣeyiɣi ka ŋutie Yesu fe vava si ŋu wofo nu tsoe le kpukpui ene siawo me la ku ɖo?
17. Nya kae míegblɔ tsã ku ɖe Yesu fe tɔtrɔ gbɔ si ŋu wofo nu tsoe le Mateo 24:46 ŋu?
17 Tsã la, míegblɔ le míafe agbalẽwo me be Yesu fe vava alo tɔtrɔ gbɔ le fe 1918 me ŋue mawunyakpukpui ene mamlɛtɔ siawo ku ɖo. Na míatsɔ Yesu fe nya si wògblɔ le “kluvi nutefewɔla kple aɖaŋudzela” ŋu awɔ efe kpɔɖeŋu. (Mixlẽ Mateo 24:45-47.) Míese egɔme tsã be Yesu fe ‘tɔtrɔ gbɔ’ si ŋu wofo nu tsoe le kpukpui 46 lia me la ku ɖe ɣeyiɣi si Yesu va lé ŋku ɖe amesiaminawo fe gbɔgbɔmenɔnɔme ŋu le fe 1918 me ŋu, eye be fe 1919 mee Afetɔa tsɔ kluvia ɖo efe nuwo katã nu. (Mal. 3:1) Gake Yesu fe nyagblɔɖia me dzodzro yi ŋgɔe na míekpɔe be ele be míawɔ tɔtrɔwo le ale si míese ɣeyiɣi si me Yesu fe nyagblɔɖia fe akpa aɖewo ava eme la gɔmee ŋu. Nu ka ta?
18. Ne míedzro Yesu fe nyagblɔɖi bliboa me la, nya ta kae míafo ku ɖe efe vava ŋu?
18 Le kpukpui siwo do ŋgɔ na Mateo 24:46 me la, nya “gbɔna” kple “ava” si wozã la ku ɖe ɣeyiɣi si Yesu adrɔ̃ ʋɔnu dukɔwo ahatsrɔ̃ wo le xaxa gã la me ŋu. (Mat. 24:30, 42, 44) Azɔ hã, abe ale si míegblɔe le memama 12 lia me ene la, Yesu fe ‘vava’ si ŋu wofo nu tsoe le Mateo 25:31 la ku ɖe ʋɔnudrɔ̃ɣi ma si ava le etsɔme la ke ŋu. Eya ta susu le eme be míafo nya ta be ɣeyiɣi si Yesu atrɔ agbɔ ahatsɔ kluvi nutefewɔla la aɖo efe nuwo katã nu, si ŋu wofo nu tsoe le Mateo 24:46, 47, la hã ku ɖe efe vava le etsɔme, le xaxa gã la me, ŋu. * Le nyatefe me la, Yesu fe nyagblɔɖi bliboa me dzodzro na eme kɔ fãa be efe vava si ŋu wofo nu tsoe le mawunyakpukpui enyiawo katã me la ku ɖe ʋɔnudrɔ̃ɣi si ava le etsɔme le xaxa gã la me ŋu.
19. Gɔmesese yeye kawoe va su mía si fifia, eye biabia kawo mee míadzro le nyati siwo kplɔe ɖo me?
19 Nu kae míesrɔ̃ va ɖo fifia? Míekpɔ ŋuɖoɖo na biabia etɔ̃ siwo katã ku ɖe ɣeyiɣi si me nanewo adzɔ ŋu. Gbã, míede dzesii be xaxa gã la medze egɔme le fe 1914 me o, ke boŋ adze egɔme ne Dukɔ Ƒofuawo dze Babilon Gã la dzi. Eyome míekpɔ nu si tae Yesu fe ʋɔnudɔdrɔ̃ amewo be wonye alẽwo alo gbɔ̃wo medze egɔme le fe 1914 me o, ke boŋ adze egɔme le xaxa gã la me. Mlɔeba míekpɔe be menye fe 1919 mee Yesu va ɖo kluvi nutefewɔla la efe nuwo katã nu o, ke boŋ be awɔ esia le xaxa gã la me. Eya ta nudzɔdzɔ etɔ̃ siawo katã ava eme le etsɔme—le xaxa gã la me. Ðe gɔmesese yeye siawo akpɔ ŋusẽ ɖe ale si míese kluvi nutefewɔla la ŋuti kpɔɖeŋua hã gɔme dzia? Tsɔ kpe ɖe eŋu la, ɖe wòakpɔ ŋusẽ ɖe ale si míese Yesu fe lododo alo kpɔɖeŋu bubu siwo le eme vam le nuwuɣi sia me la gɔme dzia? Míadzro biabia vevi siawo me le nyati siwo kplɔe ɖo me.
^ mm. 4 Memama 4: Àkpɔ numekɔkɔ bubuwo le Gbetakpɔxɔ, February 15, 1994, axa 8-21 kple May 1, 1999, axa 8-20.
^ mm. 8 Memama 8: Wofo nu tso ‘ame tiatiawo nu fofofu’ hã ŋu le kpukpui siawo me. (Mat. 24:31) Eya ta anɔ eme be ɣeyiɣi aɖe le xaxa gã la fe akpa gbãtɔ megbe la, woana amesiamina siwo katã kpɔtɔ le anyigba dzi nayi dzifo hafi Harmagedon-ʋaa nadze egɔme. Gɔmesese yeye sia xɔ ɖe esi le “Nyabiabia Siwo Tso Exlẽlawo Gbɔ,” si dze le Gbetakpɔxɔ, Vol. 111, No. 16, axa 30 (yevugbe me tɔ, August 15, 1990, axa 30) la tefe.
^ mm. 11 Memama 11: Kpɔ Gbetakpɔxɔ, October 15, 1995, axa 18-28.
^ mm. 12 Memama 12: Kpɔ nudzɔdzɔ sia ke ŋuti nuŋlɔɖi si dze le Luka 21:28.
^ mm. 15 Memama 15: Helagbe me dɔwɔnya er′kho·mai si gɔmee nye “va” gɔmee woɖe le Eʋegbe Biblia me le mɔ vovovowo nu be “gbɔna,” “ava,” alo “va ɖo.”
^ mm. 18 Memama 18: Abe ale si míede dzesii ene la, Helagbe me dɔwɔnya si gɔme woɖe be “trɔ gbɔ” le Mateo 24:46 la ke gɔmee woɖe le Mateo 24:30, 42, 44 be “gbɔna” kple “ava.”


text:
Ŋutinya 37: Avɔgbadɔ Hena Tadedeagu
ÈNYA nusi xɔ sia nyea? Enye avɔgbadɔ tɔxɛ aɖe hena tadedeagu na Yehowa. Wogayɔnɛ hã be takpexɔ. Wowu etutu nu esime wodzo le Egipte fe ɖeka megbe. Ènya amesi ɖo aɖaŋu be woatuia?
Yehowae ɖoe. Esi Mose nɔ Sinai-toa dzi la, Yehowa gblɔ alesi woatui la nɛ. Ebe woatui le mɔ aɖe nu be woate ŋu akakae bɔbɔe. Esia ana be woate ŋu atsɔe ayi tefe bubu ahatu ake. Eyata esi Israel-viwo ʋu tso tefe yi tefe le gbeadzi la, wonɔ agbadɔ la kɔm ɖe asi.
Ne èkpɔ xɔ vi, si le agbadɔ la fe mlɔenu me la, àkpɔ aɖaka aɖe. Woyɔnɛ be nubablaɖaka. Mawudɔla alo kerubi eve, siwo wotsɔ sika wɔe la le edzi; ɖeka le akpa ɖeka, eye ɖeka hã le akpa kemɛ. Mawu gaŋlɔ Se Ewoawo ɖe kpe gbadza eve dzi, elabena Mose gbã gbãtɔawo. Wotsɔ kpe siawo da ɖe nubablaɖaka la me. Wotsɔ ze, si me mana le hã de aɖaka la me. Èɖo ŋku nusi mana nye la dzia?
Mose nɔvi Aron ye Yehowa tia be wòanye nunɔlagã. Eyae kplɔa ameawo le Yehowa subɔsubɔ me. Eye viawo hã nye nunɔlawo.
Fifia kpɔ agbadɔ la fe xɔ gãtɔ me ɖa. Elolo abe xɔ suetɔ fe eve ene. Èkpɔ aɖaka, si me dzudzɔ aɖe le dodom lea? Esiae nye vɔsamlekpui, si dzi nunɔlawo mea nane, si ʋẽna lilili woyɔna be dzudzɔ ʋeʋẽe la le. Azɔ akaɖiti, si dzi akaɖi adre le la li. Nu etɔ̃lia, si le xɔa mee nye kplɔ̃. Wotsɔa abolo 12 dana ɖe edzi.
Le takpexɔ la fe xɔxɔnu la, agba gã aɖe li, esi me tsi le. Nunɔlawo klɔa asi ɖe eme. Vɔsamlekpui gã aɖe hã li. Esia dzie womea lãwo le abe vɔsa ene na Yehowa. Avɔgbadɔ la le asaɖa la titina, eye Israel-viwo nɔ wofe agbadɔwo me fo xlãe.
Mose II, 25:8-40; 26:1-37; 27:1-8; 28:1; 30:1-10, 17-21; 34:1, 2; Hebritɔwo 9:1-5.
Nyabiabiawo
- Aleke woyɔa xɔ si le nɔnɔmetataa mee, eye nukae wozãnɛ tsɔ wɔna?
- Nukatae Yehowa gblɔ na Mose be wòatu agbadɔa le mɔ aɖe nu be woate ŋu akakɛ bɔbɔe?
- Aɖaka kae nye ema le xɔvi si le agbadɔa fe mlɔenu la me, eye nukae le aɖaka sia me?
- Amekae Yehowa tia be wòanye nunɔlagã, eye nukae nunɔlagã la wɔna?
- Yɔ nu etɔ̃ siwo le agbadɔa fe xɔ gãtɔ me.
- Nu eve kawoe le takpexɔa fe xɔxɔnu, eye nukae wozãna wo tsɔ wɔnae?
Nyabiabia bubuwo
- Xlẽ Mose II, 25:8-40; 26:1-37; 27:1-8; kple 28:1.
Nukae kerubi siwo le “nubablaɖaka” la dzi tsi tre ɖi na? (Mose II, 25:20, 22; Mose IV, 7:89; Fia. II, 19:15)
- Xlẽ Mose II, 30:1-10, 17-21; 34:1, 2; kple Hebritɔwo 9:1-5.
Nukatae Yehowa te gbe ɖe edzi na nunɔla siwo subɔna le avɔgbadɔa me be ele vevie be woanɔ dzadzɛ le ŋutilã me, eye aleke wòle be esia nana míawɔ nui egbea? (Mose II, 30:18-21; 40:30, 31; Heb. 10:22)
Aleke apostolo Paulo ɖee fia be viɖe aɖeke meganɔ avɔgbadɔa kple Se fe nubabla la ŋu o le ɣeyiɣi si me wòŋlɔ efe agbalẽ na Hebri Kristotɔwo? (Heb. 9:1, 9; 10:1)


text:
GBETAKPƆXƆ (TATA SI MÍESRƆ̃NA) FEBRUARY 2015
Nusɔsrɔ̃nyati siwo me míadzro tso April 6 va se ɖe May 3, 2015 la le tata sia me.
Srɔ̃ Yesu Ƒe Ðokuibɔbɔ Kple Dɔmetɔtrɔ
1 Petro 2:21 gblɔ na mí be míadze Yesu fe afɔɖofewo yome pɛpɛpɛ. Togbɔ be míede blibo o hã la, aleke míate ŋu asrɔ̃ Yesu fe ɖokuibɔbɔ kple dɔmetɔtrɔ?
Srɔ̃ Yesu Ƒe Dzidefo Kple Nugɔmesese
Nu siwo woŋlɔ ɖi tso Yesu ŋu le Biblia me la nana míedzea si eyama. Kpɔ ale si míate ŋu adze efe afɔɖofewo yome pɛpɛpɛ le efe dzidefo kple nugɔmesese sɔsrɔ̃ gome.
Wodzra Mɔ Dzi Ðo Na “Yehowa Ƒe Nufiafia”
Ðe Kristotɔ gbãtɔwo kpɔ dzidzedze le gbefãɖeɖe nya nyuia mea? Nu kawoe na gbefãɖeɖedɔa nɔ bɔbɔe le fe alafa gbãtɔ me wu ɣeyiɣi bubuwo?
Yehowa Le Megbe Na Míafe Xexea Me Godoo Nufiafiadɔa
Nu kawoe le kpekpem ɖe Yehowa subɔlawo ŋu le ŋkeke siawo me be wole dzidzedze kpɔm le gbefãɖeɖe nya nyuia me le xexea me godoo?
Wona Nu Dodzidzɔname Aɖe Japantɔwo
Woɖe agbalẽ yeye aɖe ɖe go le Japan si fe tanyae nye, Biblia La—Nya Nyui La Abe Ale Si Mateo Ŋlɔe Ene. Aleke wotrɔ asi le agbalẽ sia ŋui? Nu ka tae wòhiã be woatae?
Na Dzo Nanɔ Mewò Ðe Gbefãɖeɖedɔa Ŋu
Míenya be gbefãɖeɖe nya nyuia ye nye dɔ vevitɔ si wòle be míawɔ egbea. Aleke míawɔ be dzo nanɔ mía me ɖe Kristotɔwo fe dɔ sia ŋu alo ana dzoa nu nasẽ ɖe edzi gɔ̃ hã?